open-index/open-wikipedia-markdown huggingface dataset:
ബുക്ക് ബൈൻഡിംഗ്

അച്ചടിച്ചതോ, വരയിട്ടതോ വരയിടാത്തതോ ആയ കടലാസുകൾ വായിക്കാനോ എഴുതാനോ കഴിയുന്ന രീതിയിൽ കുത്തികെട്ടി പുറംചട്ടയിടുന്നതിനെ **ബുക്ക് ബൈൻഡിംഗ്** (Book binding) എന്ന് പറയുന്നു.

ബൈൻഡിംഗിനെ പ്രധാനമായും  രണ്ടായി തരം തിരിച്ചിരിക്കുന്നു
#  ലെറ്റർ പ്രസ് ബൈൻഡിംഗ്
# സ്റ്റേഷനറി ബൈൻഡിംഗ്
.

## ലെറ്റർപ്രസ്സ് ബൈൻഡിംഗ്
അച്ചടിച്ച വായനയ്ക്കുപയോഗിക്കുന്ന പുസ്തകങ്ങളെ ഈ പേരിലറിയപ്പെടുന്നു. ഇതിന് നാല് ഉപവിഭാഗങ്ങൾ ഉണ്ട്.
# എക്സ്ട്രാ ലതർ ബൈൻഡിംഗ്
# ലൈബ്രറി ബൈൻഡിംഗ്
# പലവക ബൈൻഡിംഗ്
# പബ്ലിഷേഴ്സ് ബൈൻഡിംഗ്

## സ്റ്റേഷനറി ബൈൻഡിംഗ്
എഴുതുവാനുപയോഗിക്കുന്ന ബുക്കുകളുടെ നിർമ്മാണം ഈ വിഭാഗത്തില് ഉൾപ്പെടുന്നു. 
കണക്ക് ബുക്ക്, രസീത് ബുക്ക്, പലവിധ രജിസ്റ്ററുകൾ എന്നിവ ഈ വിഭാഗത്തില് ഉൾപ്പെടുന്നു.

### ബൈൻഡിംഗ് വിവിത രീതികൾ
# ക്വാർട്ടർ ക്ലോത്ത്
#ക്വാർട്ടർ ലതർ
#ഹാഫ് ക്ലോത്ത്
#ഫുൾ ക്ലോത്ത്
#ഫുൾ  ലതർ
## ബൈൻഡിംഗ് കടലാസിന്റ്റെ അളവുകള്(ബ്രിട്ടീഷ്)

## ബൈൻഡിംഗ് സീരിസുകൾ
 
#എ-സീരീസ് -  ഇത്പ്രധാനമായും അച്ചടിക്കും എഴുതുവാനുമുള്ള പുസ്തകങ്ങള്ക്ക് ഉപയോഗിക്കുന്നു.
#ബി-സീരീസ്
#സി-സീരീസ് 

## കാർഡ് ബോർഡ്

### എ-സീരീസ്
 ഇത് പ്രധാനമായും അച്ചടിക്കും എഴുതുവാനിള്ള പുസ്തകങ്ങൾക്കും ഉപയോഗിക്കുന്നു
# എം 841X1189 മി.മി-33.1X46.8
# എ1-594X841 മി.മി- 23.4X33.1
# എ2-420X594 മി.മി - 16.5X23.4

### ബി-സരീസ്
 ഭൂപടങ്ങൾ പോസ്റ്ററുകൾ തുടങ്ങിയവ അച്ചടിക്കുന്നതിന് ഉപയോഗിക്കുന്നു.

* ബിം- 1000X1414 മി.മി-39.4X55.7
* ബി1- 707X1000 മി.മി - 27.9X39.4
* ബി2 -500 X 707 മി.മി - 19.7X 27.9
### സി- സീരീസ്.
 ലെറ്റർ പ്രസ്, സ്റ്റേഷ്നറി എന്നിവയ്ക്ക് ഉപയോഗി്ക്കുന്നു
* സിം - 919X1297മി.മി 36.1 X 51
* സി1- 648X917 മി.മി 25.5X36.1
* സി2- 458X648മി.മി.- 18.00 X25.5
### കാർഡ്..
 
പുസ്തകത്തിൻറെ കവർ, ഫോൾഡർ, ഫയലുകൾ എന്നിവയ്ക്കും വിവിധ രീതികളിലുള്ള ആശംസകൾ അച്ചടിക്കുന്നതിനും ഉപയോഗിക്കുന്നു
### ബോർഡ്.

പുസ്തകങ്ങളുടെ പുറം ചട്ടയ്ക്ക് കൂടുതൽ ബലം ലഭിക്കുന്നതിന് വേണ്ടി ഇത് ഉപയോഗിക്കു്നു. പലതരത്തിലുള്ളവ ലഭ്യമാണെങ്കിലും സാധാരണ  ഉപയോഗിക്കാറുള്ളത്
 സ്ട്രാ ബോർഡ്,മിൽ ബോർഡ് ,മെഷീൻ ബോർഡ് എന്നിവയാണ്.

വർഗ്ഗം:വ്യവസായങ്ങൾ
വർഗ്ഗം:തൊഴിലുകൾ
ടാർപ്പൻ

ഒരിനം കാട്ടുകുതിരയാണ് **ടാർപ്പൻ**. കാട്ടുകുതിരകളിൽ വംശനാശം സംഭവിച്ച ഒരിനം ആണ് ഇവ. പെരിസോഡാക്ടൈല (Perissodactyla) ജന്തുഗോത്രത്തിലെ ഇക്വിഡെ (Equidae) കുടുംബത്തിൽപ്പെടുന്നു. ശാസ്ത്രനാമം: ഇക്വസ് റെസ്വാൽസ്കി മെലിനി (Equus Przewalskii gmelini). യുറോപ്യൻ കാട്ടുകുതിര എന്നും ഇത് അറിയപ്പെടുന്നു.

## ശരീരപ്രകൃതി

ടാർപ്പനുകൾക്ക് ഇളം ചാരനിറമാണ്. ഇടയ്ക്കിടെ വെളുത്ത രോമങ്ങൾ ഇടകലർന്ന തവിട്ടുനിറമുള്ളവയും ഉണ്ട്. ശരീരം തടിച്ചതാണ്. തോൾ വരെ 1.32 മീ. ഉയരം വരും. നീളം കൂടിയ തലയും കുറുകിയ കഴുത്തും മുതുകിൽ നിന്നുയർന്നു മുകളിലേക്കു നിൽക്കുന്ന കുഞ്ചിരോമങ്ങളും ഇവയുടെ പ്രത്യേകതയാണ്. ടാർപ്പനുകളുടെ പുറത്ത് നെടുനീളത്തിൽ ഇരുണ്ട നിറത്തിലുള്ള ഒരു രേഖയുണ്ട്.

## കാണപ്പെടുന്ന രാജ്യങ്ങൾ

ദക്ഷിണ റഷ്യ, പോളണ്ട് തുടങ്ങിയ രാജ്യങ്ങളിലായിരുന്നു ടാർപ്പനുകൾ ഏറ്റവും അധികം കാണപ്പെട്ടിരുന്നത്. പോളണ്ടിൽ 18- നൂറ്റണ്ടിന്റെ മധ്യം വരെ ഇവ വന്യ ഇനമായിരുന്നു. അതിനുശേഷമാണ് ടാർപ്പനുകളെ വളർത്തു കുതിരകളുമായി സങ്കരണം നടത്തി പുതിയ ഇനങ്ങളെ സൃഷ്ടിച്ചെടുത്തത്.

## വർഗീകരണം

ടാർപ്പനുകളുടെ വർഗീകരണം ഒരു വിവാദവിഷയമാണ്. ഇവ മംഗോളിയൻ കാട്ടുകുതിരകളുടെ (Equus przewalskii) യുറോപ്യൻ ഇനമാണെന്നും മംഗോളിയൻ കാട്ടുകുതിരയും ടാർപ്പനുകളും വളർത്തു കുതിരയുടെ (Equus caballus) പ്രജാതികളാണെന്നും രണ്ടഭിപ്രായം ശാസ്ത്രകാരന്മാരുടെ ഇടയിൽ നിലവിലുണ്ട്.

## പുറത്തേക്കുള്ള കണ്ണികൾ
*http://www.ansi.okstate.edu/breeds/horses/tarpan/
*http://www.answers.com/topic/tarpan-extinct-wild-horse

വർഗ്ഗം:കുതിരകൾ
വർഗ്ഗം:വംശനാശം സംഭവിച്ച ജീവികൾ
ടാബോ

ഹിമാചൽ പ്രദേശിലെ ലാഹുൽ ആൻഡ് സ്പിറ്റി ജില്ലയിലുള്ള ഒരു ഭൂപ്രദേശമാണ് **ടാബോ**. ടാബോയിലെ ബുദ്ധവിഹാരം വളരെ പ്രശസ്തമാണ്. സ്പിറ്റി (Spiti) നദിക്കരയിൽ ലോയർ സ്പിറ്റി പ്രദേശത്താണ് ഈ ബുദ്ധവിഹാരം സ്ഥിതി ചെയ്യുന്നത്. ടിബറ്റൻ ബുദ്ധമത പണ്ഡിതനും മതനേതാവുമായിരുന്ന റിങ് ചാൻ സാങിന്റെ നേതൃത്വത്തിലാണ് എ.ഡി. 900-ൽ ടാബോ ബുദ്ധവിഹാരം പണികഴിപ്പിച്ചത്. 17 വർഷങ്ങളോളം ഇന്ത്യയിൽ താമസിച്ച ഇദ്ദേഹം കശ്മീരി ബുദ്ധകലാകാരന്മാരുടെ സഹായത്തോടെ നൂറോളം ബുദ്ധവിഹാരങ്ങൾ പണികഴിപ്പിച്ചിട്ടുണ്ട്.

## ഹിമാചൽ പ്രദേശിലെ ബുദ്ധവിഹാരങ്ങൾ

ഹിമാചൽ പ്രദേശിലെ ബുദ്ധവിഹാരങ്ങളും ആശ്രമങ്ങളും വളരെ പണ്ടു മുതൽക്കേ ശ്രദ്ധേയമാണ്. ഇവയിൽ ഏറ്റവും മനോഹരമായ വിഹാരമാണ് ടാബോയിലുള്ളത്. ഈ ബുദ്ധവിഹാരത്തിലെ കലാസുന്ദരങ്ങളായ ചുവർ ചിത്രങ്ങൾ കേടുകൂടാതെ സംരക്ഷിക്കപ്പെട്ടിരിക്കുന്നു. അപൂർവങ്ങളായ ചുവർ ചിത്രങ്ങളാൽ അലംകൃതമായ ടാബോ സന്ദർശിക്കാൻ വർഷം തോറും ധാരാളം സന്ദർശകർ ഇവിടെ എത്താറുണ്ട്.

## ടിബറ്റിലെ ബുദ്ധമത സ്വാധീനം

ടിബറ്റൻ ബുദ്ധമതത്തിന്റെ സ്വാധീനം ടാബോയിലെ ബുദ്ധവിഹാരങ്ങളിലും ഇവിടത്തെ മനോഹരങ്ങളായ ചിത്രങ്ങളിലും വ്യക്തമായി പ്രതിഫലിക്കുന്നു. വിഹാരത്തിലും ചുറ്റുമുള്ള മതിലുകളിലും കാണുന്ന *ഫ്രെസ്കോസ്*(frescos) എന്ന പേരിലറിയപ്പെടുന്ന പ്രത്യേകയിനം ചുവർ ചിത്രങ്ങളിൽ ശ്രീബുദ്ധന്റെ ജീവചരിത്രം ആലേഖനം ചെയ്തിരിക്കുന്നു. അജന്താ ഗുഹകളിൽ കാണുന്ന ചുവർ ചിത്രങ്ങളോട് ഇവയ്ക്ക് സാദൃശ്യമുണ്ട്. റിങ് ചാൻ സാങ് പോയുടെയും മറ്റു പ്രധാന ബുദ്ധനേതാക്കളുടെയും ചിത്രങ്ങളും ഇതിൽ ഉൾപ്പെടുന്നു.

## പുറംകണ്ണികൾ
*http://tabomonastery.org/
*http://www.indianetzone.com/55/tabo.htm
*Tabo Monastery

വർഗ്ഗം:ഹിമാചൽ പ്രദേശിലെ പട്ടണങ്ങൾ
ടാർസൻ

അമേരിക്കൻ നോവലിസ്റ്റായ എഡ്ഗാർ റൈസ് ബറോസിന്റെ രചനകളിലൂടെ പ്രശസ്തിയിലേക്കുയർന്ന സാഹസിക കഥാപാത്രമാണ് **ടാർസൻ**. 1912-ൽ ഒരു മാസികയിൽ പ്രസിദ്ധീകരിച്ച കഥയിലൂടെ കടന്നുവന്ന ഈ കഥാപാത്രം പിൽക്കാലത്ത് നോവലുകളിലും, ചലച്ചിത്രങ്ങളിലും കോമിക്കുകളിലും ചിരപ്രതിഷ്ഠനേടി. ടാർസൻ ഒഫ് ദി എയ്പ്സ് (1914) എന്ന പേരിലാണ് ആദ്യ നോവൽ പ്രസിദ്ധീകരിക്കപ്പെട്ടത്.

## കഥാസാരം

ഗ്രേസ്റ്റോക്ക് ദമ്പതികളുടെ മകനായി കാട്ടിൽ പിറന്ന ടാർസനെ മാതാപിതാക്കളുടെ മരണത്തെ തുടർന്ന് കുരങ്ങന്മാരാണ് എടുത്തു വളർത്തുന്നത്. *വെളുത്തതൊലി* എന്നർഥമുള്ള *ടാർസൻ* എന്ന പേരാണ് കുരങ്ങുകൾ ഈ കുഞ്ഞിന് നൽകിയത്. കുരങ്ങുകളുടെ ഭാഷ പഠിച്ച് അവയ്ക്കിടയിൽ വളരുന്ന ടാർസൻ പിൽക്കാലത്ത് സ്വന്തം പിതാവിന്റെ പുസ്തകങ്ങൾ കണ്ടെത്തുകയും വായിക്കാൻ പഠിക്കുകയും ചെയ്യുന്നു. ഇതോടെ താൻ സാധാരണ കുരങ്ങനല്ലെന്നു ടാർസൻ സ്വയം മനസ്സിലാക്കുന്നു. തുടർന്ന് മനുഷ്യരുമായി ഇടപഴകുന്നതോടെയാണ് ടാർസൻ കഥ പുരോഗമിക്കുന്നത്.

## നായകാവതരണം

വിക്ടോറിയൻ കാലഘട്ടത്തിലെ തികച്ചും മാന്യനായ ഒരു നായകന്റെ രൂപത്തിലാണ് ടാർസനെ കഥാകൃത്ത് അവതരിപ്പിച്ചിരിക്കുന്നത്. സംഭവബഹുലമായ ടാർസൻ കഥയിൽ ക്രൂരന്മാരായ വില്ലന്മാരും സുന്ദരിമാരും, കാടന്മാരും വന്യമൃഗങ്ങളുമൊക്കെ കടന്നുവരുന്നു. അനുവാചകരെ ഉദ്വേഗഭരിതരാക്കുന്ന രീതിയിലാണ് ടാർസൻ കഥ അവതരിപ്പിച്ചിരിക്കുന്നത്. രണ്ടു ഡസനിലേറെ നോവലുകൾ ടാർസൻ കഥകളുമായി പുറത്തുവന്നു.

## ചലച്ചിത്രാവിഷ്കാരം

1918-ൽ *ടാർസൻ ഒഫ് ദി എയ്പ്സ്* ഒരു നിശ്ശബ്ദ ചലച്ചിത്രമായി പുറത്തുവന്നു. എൽമോ ലിങ്കൺ എന്ന നടനാണ് ടാർസനായി രംഗത്തുവന്നത്. തുടർന്ന് ഫ്രാങ്ക്മെറിൻ, ജെയിംസ് പിയേഴ്സ്, ബസ്റ്റർ ക്രാബ്, ബ്രൂസ് ബെന്നറ്റ് ഗ്ലെൻമോറിസ് എന്നിവരെല്ലാം ടാർസനായി അഭിനയിച്ചുവെങ്കിലും ജോണി വീസ്മുള്ളറാണ് ഈ റോളിൽ ഏറ്റവും പ്രശസ്തനായത്.

## ടാർസൻ കോമിക്കുകൾ

ടാർസൻ നായകനായുള്ള കോമിക്കുകൾ 1929-ലാണ് പത്രങ്ങളിൽ പ്രസിദ്ധീകരിക്കുവാനാരംഭിച്ചത്. ഹാൾ ഫോസ്റ്റർ വരച്ച ചിത്രങ്ങളിലൂടെ ടാർസൻ വീണ്ടും ജനശ്രദ്ധ ആകർഷിച്ചു. പിൽക്കാലത്ത് ബേൺ ഹൊഗാർത്ത്, ബോസ് ലുബേഴ്സ്, റസ് മാനിങ്, ഗിൽ കെയ് ൻ ഗ്രേമോറോ എന്നീ ചിത്രകാരന്മാരും ഈ പംക്തി കൈകാര്യം ചെയ്യുകയുണ്ടായി.

ടാർസൻ കഥയെ ആധാരമാക്കി വാൾട്ട് ഡിസ്നി ഒരു മുഴുനീള ആനിമേറ്റഡ് ഫീച്ചർ ഫിലിമും തയ്യാറാക്കിയിട്ടുണ്ട്. 

## അവലംബം

## പുറംകണ്ണികൾ
*http://www.tarzan.org/history_of_tarzan_part1.html 
*http://www.literature.org/authors/burroughs-edgar-rice/tarzan-of-the-apes/
ടാർക്വിനി

ഒരു പ്രാചീന എട്രൂസ്കൻ നഗരമായിരുന്നു **ടാർക്വിനി**. ഇപ്പോൾ *ടാർക്വിനിയ* എന്ന് അറിയപ്പെടുന്നു. മധ്യ ഇറ്റലിയിൽ റോമിനു വടക്കുപടിഞ്ഞാറായി സ്ഥിതിചെയ്യുന്നു.

## ചരിത്രം

ബി.സി. 800 മുതലേ ഇവിടെ ജനവാസമുണ്ടായിരുന്നു എന്നാണ് കരുതിപ്പോരുന്നത്. എട്രൂസ്കൻ ലീഗിന്റെ ആസ്ഥാനമായിരുന്നു ടാർക്വിനി എന്നും ഗ്രീസുമായി സാംസ്കാരികവും വാണിജ്യപരവുമായ ബന്ധം ഉണ്ടായിരുന്നു എന്നും വിശ്വസിക്കപ്പെടുന്നു. ബി.സി. 2-ആം നൂറ്റാണ്ട് വരെ ടാർക്വിനി ഒരു പ്രബല നഗരമായി നിലനിന്നിരുന്നു. ഏഴും ആറും നൂറ്റാണ്ടുകളിൽ ഈ നഗരം ഏറെ അഭിവൃദ്ധി പ്രാപിച്ചതായി കാണാം. 4-ആം നൂറ്റാണ്ടിൽ റോമുമായുണ്ടായ യുദ്ധങ്ങൾ ടാർക്വിനിയെ ദുർബലപ്പെടുത്തി. ഇതോടെ ടാർക്വിനിയുടെ സ്വതന്ത്ര നിലനിൽപ്പ് ഇല്ലാതാവുകയും ഒരു റോമൻ നഗരമായി (ഫെഡറേറ്റഡ് സ്റ്റേറ്റ്) മാറുകയും ചെയ്തു. 6-ഉം 8-ഉം നൂറ്റാണ്ടുകളിലെ യുദ്ധങ്ങളെത്തുടർന്ന് ടാർക്വിനിയിലെ ജനങ്ങൾ സമീപത്തുള്ള കോർനെറ്റോ (Corneto) എന്ന പ്രദേശത്തേക്കുമാറി. 1920- ഓടെ ഈ സ്ഥലത്തിന് ടാർക്വിനിയ എന്ന പേരുണ്ടായി. 1930-കളിൽ ഇവിടെ നിരവധി പുരാവസ്തു പര്യവേക്ഷണങ്ങൾ നടന്നു.

## സംസ്കാരാവശിഷ്ടം

എട്രൂസ്കൻ സംസ്കാരാവശിഷ്ടങ്ങളുടെ മികച്ച ഒരു മ്യൂസിയം ഇവിടെയുണ്ട്. മ്യൂസിയം സ്ഥിതിചെയ്യുന്ന 15-ആം നൂറ്റാണ്ടിലെ വിറ്റലേഷി കൊട്ടാരം (Palazzo Vitelleschi) രണ്ടാം ലോകയുദ്ധത്തിലുണ്ടായ കേടുപാടുകൾ മാറ്റി പുതുക്കിപ്പണിതിരിക്കുന്നു. ടാർക്വിനിയിൽ കണ്ടെത്തിയിട്ടുള്ള ശവകുടീരങ്ങളിൽ ആലേഖനം ചെയ്തിരിക്കുന്ന ചിത്രപ്പണികളിൽ നിന്നും പ്രാചീന ടാർക്വിനിയിലെ ജീവിതരീതികളെപ്പറ്റിയുള്ള വിവരങ്ങൾ ലഭ്യമാണ്.

## അവലംബം

## പുറംകണ്ണികൾ
*http://www.offbeattravel.com/etruscan-italy-tarquinia.html 
*http://www.answers.com/topic/tarquinia

വർഗ്ഗം:യൂറോപ്പിലെ ലോകപൈതൃകകേന്ദ്രങ്ങൾ
വർഗ്ഗം:ഇറ്റലിയിലെ നഗരങ്ങൾ
വർഗ്ഗം:ഇറ്റലി
മകരാസനം

ഇംഗ്ലീഷിൽ **crocodile pose** എന്നു് അറിയുന്നു.

*കമഴ്ന്നു കിടക്കുക
*ഇടതു കൈയ്യിന്റെ മീതെ വലതു കൈ വച്ച് വലതു കവിൾ ചേർത്തു കിടക്കുക.
( വലത് കൈയ്യിന്റെ മുകളിൽ ഇടത് കൈ വച്ച് ഇടതു കവിൾ ചേർത്ത് കിടക്കുകയുമാവാം)
*കാലുകൾ അകത്തി വയ്ക്കുക. (ഉപ്പൂറ്റി അകത്തോട്ടും കാൽ വിരലുകൾ പുറത്തോട്ടും)
*ശരീരം തളർത്തിയിടുക.
*കണ്ണുകൾ അട്യ്ക്കുക
*വളരെ സാവധാനത്തിൽ ശ്വാസം എടുക്കുകയും വിടുകയും ചെയ്യുക.

വർഗ്ഗം:യോഗ
ഭുജംഗാസനം

ഇംഗ്ലീഷിൽ **Cobra Pose** എന്ന് പറയുന്നു.

## ഭുജംഗാസനം  ചെയ്യുന്നതുകൊണ്ടുള്ള ഗുണങ്ങൾ
സ്ത്രീകളുടെ ആർത്തവസംബന്ധമായ പ്രശ്നങ്ങളും ലൂക്കേറിയയും (വെള്ള പോക്ക്) ശമിക്കുന്നു. നട്ടെല്ലിന് അയവും പുറത്തെ മസിലുകൾ ക്കും ഞരമ്പുകൾക്കും പുഷ്ടിയും ബലവും വർദ്ധിക്കുന്നു. മലബന്ധത്തിന് ഇതൊരു പ്രതിവിധിയാണ്. നടുവേദനയോ നടുവെട്ടലോ ഒന്നും ഉണ്ടാകുന്നതല്ല. ഉണ്ടെങ്കിൽ മാറുകയും ചെയ്യും. ഹൃദയത്തെ ശക്തിപ്പെടുത്തുന്നു. ലിവർ, കിഡ്നി, അഡ്രിനൽ ഗ്ലാൻഡ് ഇവയുടെ പ്രവർത്തനങ്ങൾ കാര്യ ക്ഷമമാകുന്നു. ദഹനശക്തി വർദ്ധിക്കുന്നു. 

**ഹെർണിയ, പെപ്റ്റിക് അൾ സർ, ഹൈപ്പോതൈറോഡിസം എന്നീ അസുഖങ്ങൾ ഉള്ളവർ ഈ ആസനം ചെയ്യുന്നത് ഒഴിവാക്കണം.**

*കമിഴ്ന്നു കിടക്കുക. 
*കാലുകൾ ചേർത്തിവയ്ക്കുക.
*കാൽവിരലുകൾ പുറത്തേക്ക് തള്ളി വയ്ക്കുക.
*കൈകൾ തോളിന്റെ ഇരുവശങ്ങളിലായി കമഴ്ത്തി പതിച്ചു വയ്ക്കുക.
*ശ്വാസം വലിച്ചു കൊണ്ട് പൊക്കിൾ വരെ ഉയര്ത് ക.
* തല ഉയര്ത്ക മുകളിലേക്ക് നോക്കുക.
*കുറച്ചുനേരം അങ്ങനെ നില്ക്കു ക.
*ശ്വാസം വിട്ടുകൊണ്ട് പഴയ സ്ഥിതിയിലേക്ക് വരിക.

അവലംബം

http://www.eastcoastdaily.com/2018/06/20/bhujangasanam-yoga-gallery.html 
വർഗ്ഗം:യോഗ
അശോകാരിഷ്ടം

പ്രമേഹം, ശരീരത്തിനുണ്ടാകുന്ന നീര്, ജ്വരം, രക്തപിത്തം, അർശ്ശസ്, അരുചി തുടങ്ങിയ രോഗാവസ്ഥകൾക്ക് ആയുർവേദചികിത്സക്കായി ഉപയോഗിക്കുന്ന ഒരു ഔഷധമാണ് **അശോകാരിഷ്ടം**. അശോകം പ്രധാന ഔഷധമായി ഉപയോഗിക്കുന്ന ഇതിൽ താതിരിപ്പൂവ്, അയമോദകം, മുത്തങ്ങാക്കിഴങ്ങ്, ചുക്ക്, മരമഞ്ഞളിന്റെ തൊലി, ചെങ്ങഴുനീർക്കിഴങ്ങ്, നെല്ലിക്ക, താന്നിക്ക, കടുക്ക, മാങ്ങയുടെ വിത്ത്, ജീരകം, ആടലോടകത്തിന്റെ വേര്, ചന്ദനം എന്നിവയാണ്.

വർഗ്ഗം:അരിഷ്ടങ്ങൾ
പാദഹസ്താസനം

ഇംഗ്ലീഷിലെ പേർ *'Hand-to-Feet Pose* എന്നാണ്.
*കാലുകൾ ചേർത്തുവയ്ക്കുക
*കൈകൾ നിവർത്തി തുടകളിൽ പതിച്ചു വയ്ക്കുക.
*ശ്വാസം എടുത്തുകൊണ്ട്  കൈകൾ ഉയർത്തി കൊണ്ടുവന്ന് പുറകിലേക്ക് വളയുക.
*കുറച്ചുനേരം അങ്ങനെ തന്നെ നിൽക്കുക.
*ശ്വാസം വിട്ടുകൊണ്ട് നിവർന്നു് പിന്നെ മുൻപിലേക്ക് കുനിഞ്ഞ് കൈവിരലുകൾ തറയില് മുട്ടിയ്ക്കുക.
*കുറച്ചുനേരം അങ്ങനെ തന്നെ നിൽക്കുക.
*ശ്വാസം എടുത്തുകൊണ്ട്  നിവർന്നു്, പുറകിലേക്ക് വളയുക.
* കുറച്ചുനേരം അങ്ങനെ തന്നെ നിൽക്കുക.
*ശ്വാസം വിട്ടുകൊണ്ട് നിവർന്നു്, തൊഴുത് അവസാനിപ്പിക്കുക.

കുറിപ്പ്: കാൽമുട്ടുകൾ വളയാതിക്കാൻ ശ്രദ്ധിക്കണം. പതുക്കെ കൈകൾ കാലിന്റെ ഇരു വശങ്ങളിലായി പതിച്ചു വയ്ക്കാൻ ശ്രമിക്കണം. തല മുട്ടിൽ മുട്ടിയ്ക്കാനും ശ്രമിക്കണം. അല്പ ദിവസത്തെ ശ്രമം കൊണ്ട് ശരിയാക്കാവുന്നതേയുള്ളു.

## ഗുണങ്ങൾ
*നട്ടെല്ലിന്റേയും കാലുകളുടേയും വൈകല്യങ്ങൾ മാറുന്നു.
*അരക്കെട്ടിന്റെ വണ്ണം കുറയുന്നു.
*മലബന്ധം, ദഹനക്കുറവ്,ദഹനേന്ദ്രിയങ്ങളുടെ തകരാറുകൾ എന്നിവയ്ക്ക് നല്ലതാണ്.
## അവലംബം
* യോഗപാഠാവലി- യോഗാചാര്യ ഗോവിന്ദൻ നായർ, ഡീ.സി. ബുക്സ്
* Asana Pranayama Mudra Bandha  -Swami Satyananda Saraswati
* Yoga for health-NS Ravishankar, pustak mahal
* Light on Yoaga - B.K.S.  Iiyenkarngar	
* The path to holistic health – B.K.S.  Iiyenkarngar, DK books
* Yoga and pranayama for health – Dr. PD Sharma

വർഗ്ഗം:യോഗ
പാമ്പിൻ വിഷം

പാമ്പുകളുടെ കവിളിൽ സ്ഥിതി ചെയ്യുന്ന വിഷഗ്രന്ഥികൾ ഉല്പാദിപ്പിക്കുന്ന സ്രവമാണ് **പാമ്പിൻ വിഷം**. പാമ്പിൻ വിഷം സാധാരണ മഞ്ഞ നിറത്തിൽ കാണപ്പെടുന്നു.വിഷഗ്രന്ഥികളോട് ബന്ധിപ്പിച്ചിരിക്കുന്ന ഒരു ജോഡി വിഷപ്പല്ലുകൾ ഇവയുടെ മേൽത്താടിയിൽ ഇരുവശത്തുമായി സ്ഥാപിച്ചിരിക്കുന്നു. ഈ പല്ലുകളിലൂടെയാണ് പാമ്പുകൾ വിഷം ഇരയുടെ ശരീരത്തിലേക്ക് കുത്തി വെയ്ക്കുന്നത്. ശത്രുക്കളിൽ നിന്നും രക്ഷ നേടുവാനും ഇര പിടിക്കുവാനുമാണ് പാമ്പുകൾ വിഷം കുത്തിവെയ്ക്കുന്നത്. പാമ്പിൻ വിഷം ആമാശയത്തിൽ പ്രവേശിക്കപ്പെട്ടാൽ സാധാരണ അപകടം സംഭവിക്കുന്നില്ല. മറിച്ച് വിഷം രക്തത്തിൽ കലർന്ന് ശാരീരികപ്രവർത്തനങ്ങളുടെ സന്തുലനാവസ്ഥയിൽ മാറ്റം ഉണ്ടാകുക വഴി മരണം സംഭവിക്കുന്നു. വ്യത്യസ്തങ്ങളായ പോഷകങ്ങളുടേയും ദീപനരസങ്ങളുടേയും മിശ്രിതമാണ് പാമ്പിൻവിഷം.

രാജവെമ്പാല, മൂർഖൻ, ശംഖുവരയൻ എന്നിവയുടെ വിഷം മനുഷ്യ നാഡീമണ്ഡലത്തെ (Neurotoxic) ബാധിക്കുന്നു. അണലിയുടെ വിഷം രക്തമണ്ഡലത്തെയാണ് (Haemotoxic) ബാധിക്കുന്നത്. നാഡീമണ്ഡലത്തെ ബാധിക്കുന്ന വിഷബാധയേറ്റാൽ കാഴ്ച മങ്ങൽ, ശ്വാസതടസ്സം, അമാശയവേദന എന്നിവ ഉണ്ടാകുന്നു. രക്തമണ്ഡലത്തെ ബാധിക്കുന്ന വിഷബാധ മൂലം കടിയേറ്റ ഭാഗത്ത് നീരും തലകറക്കവും ഉണ്ടാകുന്നു. കൂടാതെ രോമകൂപങ്ങളിലൂടെ രക്തം പൊടിയുകയും ചെയ്യുന്നു. 

## ഉപയോഗങ്ങൾ
പ്രധാനമായും പാമ്പിൻ വിഷത്തിനു പ്രതിവിധിയായിത്തന്നെ വിഷം ഉപയോഗിക്കുന്നു. അലോപ്പതി, ആയുർവേദം, ഹോമിയോപ്പതി എന്നീ ചികിത്സാ രീതികളിലെല്ലാം പാമ്പിൻ വിഷം ഉപയോഗിക്കുന്നു. ആയുർവേദത്തിൽ ക്ഷയരോഗചികിത്സക്കായി വിഷം ഉപയോഗിക്കുന്നു. ഹോമിയോപ്പതിയിൽ മൂർഖൻ പാമ്പിന്റെ വിഷം ഹൃദ്രോഗചികിത്സകൾക്കായും ആസ്മ, അപസ്മാരം എന്നീ രോഗങ്ങൾക്കു പ്രതിവിധിയായും ഉപയോഗിക്കുന്നു. അലോപ്പതിയിൽ കൊബ്രോക്സിൻ എന്ന വേദനാസംഹാരിയുടെ നിർമ്മാണത്തിനായി പാമ്പിൻ വിഷം ഉപയോഗിക്കുന്നു. മൂർഖൻ പാമ്പിന്റെ വിഷത്തിൽ നിന്നുമാണ് കൊബ്രോക്സിൻ  നിർമ്മിക്കുന്നത്. ക്യാൻസർ ചികിത്സക്കായും പാമ്പിൻ വിഷം ഉപയോഗിക്കുന്നുണ്ട്.

### പ്രതിവിഷനിർമ്മാണം
പാമ്പിൻ വിഷത്തിനു പ്രതിവിധിയായി പാമ്പിൻ വിഷം കുതിര, ചെമ്മരിയാട് എന്നിവയുടെ ശരീരത്തിൽ കുറേശ്ശേയായി കുത്തിവെച്ചാണ് ആന്റിവെനം നിർമ്മിക്കുന്നത്. വിഷം കുതിരയുടെ ശരീരത്തിൽ എത്തിച്ചേരുമ്പോൾ അവയിൽ പ്രതിദ്രവ്യങ്ങൾ രൂപം കൊള്ളുന്നു. ഇവ ശാസ്ത്രീയമായി വേർതിരിച്ചെടുത്താണ് പ്രതിവിഷമായി ഉപയോഗിക്കുന്നത്. ഇന്ത്യയിൽ പ്രധാനമായും മുംബൈയിലെ ഹാഫ്കിൻ ഇൻസ്റ്റിറ്റ്യൂട്ട്, പൂനെയിലെ സിറം ഇൻസ്റ്റിറ്റ്യൂട്ട്, ചെന്നൈയിലെ കിങ്സ് ഇൻസ്റ്റിറ്റ്യൂട്ട് എന്നിവിടങ്ങളിൽ പ്രതിവിഷം നിർമ്മിക്കുന്നു.

## അവലംബം

## പുറത്തേക്കുള്ള കണ്ണികൾ
* LD50's for most toxic venoms. 
* Australian Venom Research Unit  - a general source of information for venomous creatures in Australasia
* biomedcentral.com - Medicinal and ethnoveterinary remedies of hunters in Trinidad
* reptilis.net - How venom works
* snakevenom.net  - Drying and storage of snake venom
* Natural Toxins Research Center at Texas A&M University-Kingsville  - For nearly four decades, our mission has been to provide global research,  training & resources that will lead to the discovery of medically important toxins found in snake venoms.  We also provide snake venoms, venom fractions, cDNA and tissue  for biomedical research.
* 
* 
### പ്രതിവിഷം
* Snakebite. eMedicine.
* New antivenom could save more snakebite victims 
* Red Cross snake antivenom

വർഗ്ഗം:പാമ്പുകൾ
വർഗ്ഗം:ഔഷധങ്ങൾ
വർഗ്ഗം:വിഷങ്ങൾ
കേരളത്തിലെ പാമ്പുകൾ

ശീതരക്തമുള്ള ഇനം ഉരഗങ്ങളാണ് **[[പാമ്പ്|പാമ്പുകൾ]]**. പ്രധാനമായും ഏഴ് കുടുംബങ്ങളിൽപ്പെട്ട പാമ്പുകളാണ് കേരളത്തിൽ കാണപ്പെടുന്നത്. എലാപ്പിഡേ, വൈപ്പറിഡേ, കൊളുബ്രിഡേ, ബോയ്ഗണേ, പൈത്തോണിഡേ, യൂറോപെൽറ്റിഡേ, ബോയ്ഡേ എന്നിവയാണ് പ്രധാനപ്പെട്ട കുടുംബങ്ങൾ. എലാപ്പിഡേ, വെപ്പറിഡേ കുടുംബത്തിൽ വിഷമുള്ള ഇനം പാമ്പുകളും കൊളുബ്രിഡേ, ബോയ്ഗണേ, പൈത്തോണിഡേ, sradha, യൂറോപെൽറ്റിഡേ, ബോയ്ഡേ എന്നീ അഞ്ചു കുടുംബങ്ങളിൽ വിഷമില്ലാത്ത ഇനം പാമ്പുകളുമാണ് ഉൾപ്പെടുന്നത്. പെരുമ്പാമ്പുകൾ ഉൾപ്പെടുന്ന കുടുംബമാണ് പൈത്തോണിഡേ. ഇങ്ങനെ ആകെ നൂറ് ഇനം പാമ്പുകളാണ് കേരളത്തിള്ളത്. ഇതിൽ 90% പാമ്പുകളും വിഷമില്ലാത്തവയാണ്. കേരളത്തിൽ കടൽപാമ്പുകൾക്കും കരയിലെ അഞ്ചിനം പാമ്പുകൾക്കുമ്മാണ് മനുഷ്യ ജീവന് അപഹരിക്കാൻ കഴിയുന്നത്.ഇവയിൽ രാജവെമ്പാല അപൂർവമായേ കടിക്കാറുള്ളൂ എന്നതിനാലും ജനവസപ്രദേശത് കാണപെടത്തിനാലും അധികം മരണങ്ങൾ report ചെയ്തിട്ടില്ലാത്തതിന്നാലും അതിനെ ഒഴിവാക്കുന്നു. മുഴമൂക്കൻ കുഴിമണ്ഡലിയുടെ കടിയേറ്റും അപൂർവ്വമായി മരണങ്ങൾ റിപ്പോർട്ട് ചെയ്തിട്ടുണ്ട്. ഏറ്റവും മനുഷ്യ മരണങ്ങൾക്ക് കാരണം താഴെ പറയുന്ന നാല് പാമ്പുകൾ കാരണം ആണ് അവയെ ബിഗ് ഫോർ (പാമ്പുകൾ) എന്ന് അറിയപ്പെടുന്നു. 

1. ചുരുട്ടമണ്ഡലി (echil carinatus)

2. ചേനത്തണ്ടൻ (Daboia russelii)

3. മൂർഖൻ (Naja naja)

4. വെള്ളിക്കെട്ടൻ (Bungarus caerulus) 

ഇവയ്ക്കു പുറമെ മനുഷ്യമരണത്തിന് കാരണമാകാത്തതും വിഷമുള്ളതുമായ 20 ഓളം പാമ്പുകളും കേരളത്തിൽ കണ്ടുവരുന്നു. പാറമണ്ഡലി, മുളമണ്ഡലി ചട്ടിതലയൻ കുഴിമണ്ഡലി തുടങ്ങിയവ ഇതിന് ഉദാഹരണങ്ങളാണ്. 
## പാമ്പിന്റെ ശത്രുക്കൾ
ജീവികളിൽ പാമ്പിന്റെ ശത്രുക്കളാണ് കീരി, പരുന്ത്, മൂങ്ങ, മയിൽ, കൽക്കം അഥവാ ടർക്കി കോഴി, ഗിനിക്കോഴി, കാട്ടു പൂച്ച, കുറുക്കൻ എന്നിവയാണ്. ഇവ പാമ്പുകളെ കൊല്ലുകയോ ആഹാരമാക്കുകയോ ആക്രമിക്കുകയോ ചെയ്യുന്ന ജീവികളാണ്. അതിനാൽ ഇവയുടെ സാന്നിധ്യമുള്ള ഇടങ്ങളിൽ പാമ്പുകളുടെ സാന്നിധ്യം പൊതുവെ കുറവായിരിക്കും. 

ടർക്കി, ഗിനി തുടങ്ങിയ കോഴികൾ പാമ്പുകളുടെ സാന്നിധ്യം കണ്ടാൽ ഉച്ചത്തിൽ ശബ്ദം ഉണ്ടാക്കുന്നവയും അവയെ കൂട്ടമായി ആക്രമിക്കുകയും ചെയ്യാറുണ്ട്. ടർക്കി ഇടത്തരം പാമ്പുകളെ വരെ ആഹാരമാക്കുന്നു.  ചെറിയ പാമ്പുകളെ ഗിനിയും ആഹാരമാക്കുന്നു.

## പാമ്പുകളുടെ പട്ടിക
### വിഷമില്ലാത്ത പാമ്പുകൾ

### വിഷപ്പാമ്പുകൾ

## കേരളത്തിലെ നിയമം
1972-ലെ വന്യജീവിസംരക്ഷണ നിയമപ്രകാരം പാമ്പുകളെ കൊല്ലുന്നത് 25000 രൂപ പിഴയോ 3 വർഷം തടവോ ലഭിക്കുന്ന കുറ്റമാണ്. പെരുമ്പാമ്പുകളെ വന്യജീവിസംരക്ഷണനിയമ പ്രകാരം ഒന്നാം ഷെഡ്യൂളിലാണ് ഉൾപ്പെടുത്തിയിരിക്കുന്നത്. ഇവയെ കൊന്നാൽ ആറു വർഷം തടവോ പിഴയോ ശിഷ ഏർപ്പെടുത്തിയിരിക്കുന്നു. ചേര, മൂർഖൻ, അണലി, നീർക്കോലി, രാജവെമ്പാല എന്നിവയെ രണ്ടാം ഷെഡ്യൂളിലാണ് ഉൾപ്പെടുത്തിയിരിക്കുന്നത്. ഇവയെ കൊല്ലുന്നതും ശിഷയ്ക്കു കാരണമാകുന്നു. പാമ്പുകളെ വളർത്താനോ പിടിക്കാനോ നിയമം ശക്തമായി വിലക്കുന്നു.

## അവലംബം

*കുരുടിപ്പാമ്പുകൾ, ഡോ. മുഹമ്മദ് ജാഫർ പാലോട്ട്- കൂട് മാസിക, ഫെബ്രുവരി 2014
വർഗ്ഗം:കേരളത്തിലെ പാമ്പുകൾ
വർഗ്ഗം:കേരളവുമായി ബന്ധപ്പെട്ട പട്ടികകൾ
വർഗ്ഗം:ജീവികളുമായി ബന്ധപ്പെട്ട പട്ടികകൾ

## ഇതും കൂടി കാണുക
*കുഴിമണ്ഡലികൾ

*കുരുടിപ്പാമ്പുകൾ

## പുറത്തേക്കുള്ള കണ്ണികൾ
http://unnimozhi.blogspot.in/
പി.കെ. മേദിനി

കേരളത്തിലെ പ്രശസ്തയായ വിപ്ലവ ഗായിക, നാടകനടി പുന്നപ്ര-വയലാർ സ്വാതന്ത്ര്യ സമര സേനാനി എന്നീ നിലകളിൽ വ്യക്തിമുദ്ര പതിപ്പിച്ച സിപിഐ പ്രവർത്തകയാണ് **പി.കെ. മേദിനി.(ആഗസ്റ്റ് 1933 - )  **

## ജീവിതരേഖ

ആലപ്പുഴയിലെ ചീരഞ്ചിറയിൽ പുത്തൻപുരയ്ക്കൽ വീട്ടിൽ കങ്കാളിയുടെയും പാപ്പിയുടെയും പന്ത്രണ്ടു മക്കളിൽ ഏറ്റവും ഇളയവളായി 1933 ആഗസ്റ്റിൽ ജനിച്ചു. പുന്നപ്ര-വയലാർ സമരത്തെതുടർന്ന് നേതാക്കൾ ശിക്ഷിക്കപ്പെട്ടു. ജയിലിൽനിന്നിറങ്ങിയ ടി.വി. തോമസ്, കെ.ആർ. ഗൗരിയമ്മ, ആർ. സുഗതൻ തുടങ്ങിയ നേതാക്കൾക്ക് നൽകിയിരുന്ന സ്വീകരണപരിപാടികളിൽ സ്ഥിരം ഗായികയായിരുന്നു മേദിനി. പ്രസംഗത്തെക്കാൾ ജനങ്ങളെ ആകർഷിക്കാൻ പാട്ടിനു കഴിയുമെന്ന് മനസ്സിലാക്കി ഒട്ടുമിക്ക പൊതുസമ്മേളനങ്ങളിലും പ്രസംഗങ്ങൾക്കിടയിൽ മേദിനിയുടെ പാട്ടുകൾ പതിവായി. ഉച്ചഭാഷിണികൾ സാധാരണമല്ലാതിരുന്ന അക്കാലത്ത് പരിപാടികളുടെ നോട്ടീസിൽ "മേദിനിയുടെ പാട്ടും ഉച്ചഭാഷിണിയും ഉണ്ടായിരിക്കുന്നതാണ്" എന്ന അറിയിപ്പ് ആളുകളെ ആകർഷിക്കുന്നതിനായി പ്രത്യേകമായി ചേർക്കുമായിരുന്നു. കേരളത്തിന്റെ മുക്കിലും മൂലയിലും മേദിനിയുടെ വിപ്ളവഗാനങ്ങൾ മുഴങ്ങി. അതിനിടെ കെടാമംഗലത്തിന്റെ കൂടെ ഇരുനൂറോളം സ്റ്റേജുകളിൽ 'സന്ദേശം' എന്ന നാടകം അവതരിപ്പിച്ചു. കർഷക സ്ത്രീയായിട്ടായിരുന്നു വേഷം. പി ജെ ആന്റണിയുടെ കൂടെ 'ഇങ്ക്വിലാബിന്റെ മക്കൾ' എന്ന നാടകത്തിലെ റോസിയുടെ വേഷവും ഏറെ ശ്രദ്ധിക്കപ്പെട്ടു.  പ്രശസ്ത തിരക്കഥാ കൃത്ത് ശാരംഗപാണിയുടെ സഹോദരിയാണ്. .

ആലപ്പുഴ മണ്ണഞ്ചേരി പഞ്ചായത്ത് പ്രസിഡന്റ്, ബ്ളോക്ക് പഞ്ചായത്ത് പ്രസിഡന്റ് തുടങ്ങിയ നിലകളിൽ പ്രവർത്തിച്ചു.സിപിഐ ജില്ലാ കമ്മിറ്റി അംഗം, എൻഎഫ്ഐഡബ്ള്യുവിന്റെ ദേശീയ നിർവാഹക സമിതി അംഗം എന്നീ നിലകളിൽ പ്രവർത്തിക്കുന്നു.

## പുരസ്കാരങ്ങൾ
*കേരള സംഗീത നാടക അക്കാദമി അവാർഡ്
*ടി എൻ കുമാരൻ സ്മാരക പുരസ്കാരം
*ജനകീയ ഗായികാ അവാർഡ്
*കാമ്പിശ്ശേരി പുരസ്കാരം 
## അവലംബം

## കൂടുതൽ വായനയ്ക്കായി

*കാലത്തിന്റെ പടപ്പാട്ടുകാരി 

*A 'singing sensation' of the Communists 

വർഗ്ഗം:ആലപ്പുഴ ജില്ലയിൽ ജനിച്ചവർ
വർഗ്ഗം:മലയാളനാടകനടിമാർ
വർഗ്ഗം:കേരളത്തിലെ വനിതാ രാഷ്ട്രീയപ്രവർത്തകർ
വർഗ്ഗം:കേരളത്തിലെ ജനകീയ ഗായകർ
വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
വർഗ്ഗം:ഇന്ത്യൻ വനിതാ നാടോടി ഗായകർ
പോളി ഒലിഫീൻ

ഒലിഫീൻതന്മാത്രകൾ പോളിമറീകരിച്ചെടുത്ത ബൃഹത് തന്മാത്രകളാണ് ഈ വിഭാഗത്തിൽ.   

പോളി എഥിലീൻ, പോളിപ്രോപ്പിലീൻ പോളിബ്യൂട്ടീൻ എന്നീ തെർമോപ്ലാസ്റ്റിക്കുകളും ഇപിഡിഎം,പോളിഐസോബ്യൂട്ടിലീൻ എന്നീ റബ്ബറുകളും,  ഭാഗികമായി ക്ലോറിനേറ്റു ചെയ്യപ്പെട്ട പോളി എഥിലീൻ, പോളിപ്രോപ്പിലീൻ,  എന്നിവയും  ഈ വകുപ്പിൽ പെടുന്നു. 

അനായാസമായ പോളിമറീകരണം, പല തരത്തിലും രൂപത്തിലുമുളള ലഭ്യത, എളുപ്പത്തിൽ ഉരുപ്പടികൾ. രൂപപ്പെടുത്തിയെടുക്കാൻ സൌകര്യപ്രദമായT<sub>g</sub>,   Tm എന്നീ ഗുണങ്ങൾ. കാരണം ഒലിഫീൻ പോളിമറുകൾ.  ബഹുമുഖോപയോഗങ്ങൾക്കായി തിരഞ്ഞെടുക്കപ്പെടുന്നു.
## അവലംബം

വർഗ്ഗം:പ്ലാസ്റ്റിക്കുകൾ
വർഗ്ഗം:പോളിമറുകൾ
പോളിപ്രോപ്പിലീൻ

വളരെ ഭാരം കുറഞ്ഞ ഒരു പ്ലാസ്റ്റിക്കാണ് **പോളിപ്രോപ്പിലീൻ**. ചുരുക്കപ്പേര് **പിപി**. അമോർഫസ് ഇനത്തിൻറെ സാന്ദ്രത 0.855g/cm3 മാത്രം. പ്ലാസ്റ്റിക്കായും, ഫൈബറായും ഉപയോഗപ്പെടുന്നു.

## രാസഭൗതികഗുണങ്ങൾ
ഭൗതികഗുണങ്ങളിൽ പോളി എഥിലീനിനെ പോലെത്തന്നെയാണെങ്കിലും, ഒന്നിടവിട്ട കാർബണിലെ മീഥൈൽ ഗ്രൂപ്പ് രാസഗുണങ്ങൾക്ക് മാറ്റമുണ്ടാക്കുന്നു. സൂര്യനിൽ നിന്നുളള ചൂടും വെളിച്ചവും, പരിസര ഈർപ്പവും കൊണ്ട് ശൃംഖലകൾ ഖണ്ഡിക്കപ്പെടാനിടയുണ്ട്. അതിനാൽ ദീർഘകാല പുറം ഉപയോഗങ്ങൾക്കായി ഉരുപ്പടികൾ നിർമ്മിക്കുമ്പോൾ ആവശ്യമായ തോതിൽ സ്റ്റെബിലൈസറും, ആൻറിഓക്സിഡൻറും സംയോജിപ്പിക്കേണ്ടതുണ്ട്

ശൃംഖലയിലെ ഒന്നിടവിട്ട കാർബണിലെ മീഥൈൽ[ഗ്രൂപ്പ് ശൃംഖലാഘടനയെ കാര്യമായി സ്വാധീനിക്കുന്നു. ഇത്തരം  ശൃംഖലകൾ മൂന്നു വിധത്തിൽ[[ ക്രമീകരിക്കാം.
*'''ഐസോടാക്റ്റിക്'''.
ഈ ക്രമീകരണത്തിൽ[[ എല്ലാ മീഥൈൽ[[ ഗ്രൂപ്പുകളും ശംഖലയുടെ ഒരേ ഭാഗത്തായിരിക്കും.  സീഗ്ലർ-- നാറ്റ രാസത്വരണത്തിലൂടെ ഉത്പാദിപ്പിക്കപ്പെടുന്ന പോളിപ്രോപ്പിലീൻ. ഇത്തരത്തിലുളളതാണ്.  ഭാഗികമായി ക്രിസ്റ്റലിനിറ്റിയുളള ഈ ശൃംഖലകൾ എളുപ്പത്തിൽ  ഹെലിക്കൽ അവസ്ഥ പ്രാപിക്കുന്നു. 
60 ശതമാനത്തോളം ക്രിസ്റ്റലിനിറ്റിയുളളതാണ് ഐസോടാക്റ്റിക് പിപി.


*'''സിൻ[ഡിയോടാക്റ്റിക്'''
ഈ ക്രമീകരണത്തിൽ ഒന്നിടവിട്ട [ മീഥൈൽ ഗ്രൂപ്പുകൾ ശൃംഖലയുടെ ഒരേ വശത്തായിരിക്കും. 

***അടാക്റ്റിക്**
മീഥൈൽതെർമോപ്ലാസ്റ്റിക് ഇലാസ്തികത പ്രദർശിപ്പിക്കുന്നു.

## അവലംബം

## പുറത്തേക്കുള്ള കണ്ണികൾ
വർഗ്ഗം: പോളിമറുകൾ
രുഗ്മിണി (ചലച്ചിത്രം)

കെ.പി.കുമാരന്റെ  സമ്വിധാനത്തിൽ 1989 ൽ പുറത്തിറങ്ങിയ മലയാള ചലച്ചിത്രം ആണ് **രുക്മിണി**.മാധവിക്കുട്ടി എഴുതിയ  'രുക്മിണിക്കൊരു പാവക്കുട്ടി' എന്ന കഥയാണ് സിനിമയ്ക്ക് ആധാരം .

## പ്രമേയം

പുരുഷസമൂഹത്തിന്റെ വിക്യതവും ക്രൂരവുമായ സ്വാർഥ താത്പര്യങ്ങൾക്കായി നിരന്തരം അപമാനിക്കപെടുന്ന സ്ത്രീത്വത്തിന്റെ നിസ്സഹായതയും വിഹ്വലതകളും കലാപരമായ സത്യസന്ധതയോടെ ആവിഷ്കരിക്കുന്നു ഈ സിനിമ.കൗമാരം വിടുന്നതിനു മുൻപേ വേശ്യാലയത്തിൽ എത്തിപ്പെടുന്ന രുക്മിണിയാണീ സിനിമയിലെ മുഖകഥാപാത്രം.അമ്മയുടെ രൺടാം ഭർത്താവിനാൽ ആക്രമിക്കപ്പെട്ട അവളെ അവളുടെ അമ്മ തന്നെയാണ് വേശ്യാലയത്തിൽ കൊണ്ട്  വന്ന് ഏല്പ്പിക്കുന്നത്.രുക്മിണിയുടെയും വേശ്യാലയ നടത്തിപ്പുകാരിയുടെയും അന്തേവാസികളായ മറ്റ് പെൺകുട്ടികളുടെയും ദൈനംദിന ജീവിതസന്ദർഭങ്ങളിലൂടെയാണ് അവരുടെ ആരും കാണാത്ത മനസ്സുകളിലേക്ക് ചലച്ചിത്രം പ്രേക്ഷകരെ നയിക്കുന്നത്.

## അഭിനേതാക്കൾ

രുക്മിണിയായി അഞ്ജു ആണ് അഭിനയിച്ചിരിക്കുന്നത് .
## avaardukal

1988  ലെ മികച്ച സംവിധായകനുള്ള അവാർഡ് കെ.പി.കുമാരനും മികച്ച നടിക്കുള്ളത് അഞ്ജുവും കരസ്ഥമാക്കി .

## അവലംബം


## പുറം കണ്ണികൾ

വർഗ്ഗം:1989-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മികച്ച സംവിധായകർക്കുള്ള കേരളസംസ്ഥാന ചലച്ചിത്രപുരസ്കാരം നേടിയ ചിത്രങ്ങൾ
വർഗ്ഗം:മികച്ച നടിക്കുള്ള കേരളസംസ്ഥാന ചലച്ചിത്രപുരസ്കാരം നേടിയ ചിത്രങ്ങൾ
ടാറന്റോ

ദക്ഷിണ ഇറ്റലിയിലെ ഒരു വ്യാവസായിക-തുറമുഖ നഗരവും ഇതേ പേരിലുള്ള പ്രവിശ്യയുടെ ആസ്ഥാനവുമാണ് **ടാറന്റോ**. പുരാതന ദക്ഷിണ ഇറ്റലിയിലെ പ്രധാന നഗരങ്ങളിൽ ഒന്നായിരുന്ന ടാറന്റോയെ *ടാറെന്റം* (Tarentum) എന്നാണ് അറബികൾ വിശേഷിപ്പിച്ചിരുന്നത്. 

*വിസ്തൃതി: 2436 ച. കി. മീ.
*ജനസംഖ്യ: 230207.

## മുഖ്യകാർഷികോത്പന്നങ്ങൾ

അപുലിയൻ (Apulian) തീരസമതലത്തിലാണ് ടാറന്റോ പ്രവിശ്യയുടെ ഭൂരിഭാഗവും സ്ഥിതി ചെയ്യുന്നത്. കുന്നുകൾ നിറഞ്ഞതാണ് കിഴക്കൻ മേഖല. ഗോതമ്പ്, വൈൻ, ഒലീവ് എണ്ണ, ഫലവർഗങ്ങൾ എന്നിവയാണ് മുഖ്യകാർഷികോത്പന്നങ്ങൾ.

## പുരാതനനഗരം

പുരാതനനഗരം അഥവാ *സിറ്റവെച്ചിയ* (Cittavecchia) ഒരു ചെറുദ്വീപിലാണ് സ്ഥിതി ചെയ്യുന്നത്. വർധിച്ച ജനസാന്ദ്രതയും ഇടുങ്ങിയ തെരുവുകളും നഗരത്തിന്റെ പ്രത്യേകതയായിപ്പറയാം. പുരാതനനഗരത്തിന്റെ അവശിഷ്ടങ്ങൾ, പ്രത്യേകിച്ചും മധ്യകാലസൌധങ്ങൾ ഇവിടെ സംരക്ഷിക്കപ്പെട്ടിട്ടുണ്ട്. സൻകറ്റാൾഡാ കതിഡ്രൽ (11-ആം നൂറ്റാണ്ട്) ആണ് ഇതിൽ പ്രധാനം. ദ്വീപിന്റെ തെക്കു കിഴക്കൻ തീരപ്രദേശത്ത് 15-ആം നൂറ്റാണ്ടിൽ പുനർനിർമിച്ച ബൈസാന്തിയൻ വൻകോട്ട കാണപ്പെടുന്നു. ഇതാണ് നഗരത്തിലെ ഏറ്റവും പുരാതനമായ മധ്യകാല സ്മാരകം.

## നാവികകേന്ദ്രം

ഇറ്റലിയിലെ പ്രധാന നാവികകേന്ദ്രമായ ടാറന്റോയിലാണ് രാജ്യത്തെ മുഖ്യകപ്പൽനിർമ്മാണ കേന്ദ്രവും, ഭക്ഷ്യ സംസ്കരണ- വിപണന വ്യവസായശാലകളും സ്ഥിതി ചെയ്യുന്നത്. 1960-കളുടെ പ്രാരംഭത്തിൽ പുരാതന നഗരത്തിന്റെ വടക്കൻ മേഖലയെ കേന്ദ്രീകരിച്ച് ഇരുമ്പ്-ഉരുക്കു വ്യവസായം അഭിവൃദ്ധി പ്രാപിച്ചിരുന്നു. *മരെ പിക്കോളൊ* (Mare Piccolo) തീരത്തിന് സമാന്തരമായി ഒരു കൃത്രിമ നൗകാശയം നിർമിച്ചിട്ടുണ്ട്.

## നഗര വികസനം

ടാറസ് കോളനിവൽക്കരണത്തിന്റെ ഭാഗമായി ബി.സി. 8-ആം നൂറ്റാണ്ടിന്റെ അവസാന ഘട്ടത്തിലാണ് സ്പാർട്ടക്കാർ (Spartans) ടാറന്റോ സ്ഥാപിച്ചത്. തുടർന്ന് ഗ്രീസ്സ് അധിനിവേശ പ്രദേശമായ ദക്ഷിണ ഇറ്റലിയിലെ പ്രമുഖ സാമ്പത്തിക നഗരമായി ടാറന്റോ വികസിച്ചു. ബി.സി. 3-ആം നൂറ്റാണ്ടിൽ റോമാസാമ്രാജ്യത്തിന്റെ അധിനിവേശ ഭീഷണിയിലമർന്ന ടാറന്റോ *ഇപിറസ്*(Epirus)ലെ രാജാവായ പൈറസിന്റെ (Pyrrhus) സഹായം തേടി. യുദ്ധാനന്തരം ബി.സി. 272-ൽ ടാറന്റോ റോമാസാമ്രാജ്യത്തിന്റെ ഭാഗമായിത്തീർന്നു. ടാറന്റോയിൽ അതിശക്തമായി നിലനിന്നിരുന്ന ഗ്രീക്ക് പാരമ്പര്യം മധ്യകാലഘട്ടത്തിന്റെ ആരംഭത്തിൽ വീണ്ടും ശക്തിപ്രാപിച്ചു തുടങ്ങി.

## നാശവും ഉയിർത്തെഴുനേപ്പും

ബാബിലോണിയൻ അധിനിവേശത്തെ അതിജീവിച്ച ടാറന്റോയെ എ.ഡി. 927-ൽ മൂർസ് പരിപൂർണമായി നശിപ്പിച്ചു. തുടർന്ന് ബൈസാന്തിയൻ ചക്രവർത്തിമാർ വീണ്ടെടുത്ത് പുനർനിർമ്മിക്കുന്നതുവരെ മുസ്ലിം, ക്രിസ്ത്യൻ സംഘട്ടനത്തിന്റെ സങ്കേതമായിരുന്നു ടാറന്റോ. 1063-ൽ ടാറന്റോ നോർമൻകാരുടെ പിടിയിലമർന്നു. നോർമൻകാർക്കു ശേഷം ജെർമനിയിലെ ഹോഹെൻസ്റ്റാഫെൻ (Hohenstaufen) ചക്രവർത്തിമാരും, ഫ്രാൻസിലെ പ്രഭുവംശങ്ങളും ടാറന്റോയുടെ മേൽ ആധിപത്യം നിലനിർത്തി. 1860-ൽ ടാറന്റോ ഇറ്റലിയുടെ ഭാഗമായിത്തീർന്നു.

## അവലംബം

## പുറംകണ്ണികൾ
*http://www.taranto.eu/ 
*https://www.pugliaparadise.com/holidays-in-puglia/top-things-to-see-in-puglia-2020/
*http://www.newadvent.org/cathen/14450d.htm

വർഗ്ഗം:ഇറ്റലിയിലെ നഗരങ്ങൾ
ഖാൻ

ഓവിറാപ്പ്റ്റർ കുടുംബത്തിൽ പെട്ട തെറാപ്പോഡ വിഭാഗം ദിനോസർ ആണ് **ഖാൻ**. ഇവയുടെ ഫോസ്സിൽ കണ്ടുകിട്ടിയിട്ടുള്ളത് മംഗോളിയയിൽ നിന്നും ആണ്. ഏകദേശം 75 ദശലക്ഷം വർഷങ്ങൾക്ക് മുൻപ് അന്ത്യ ക്രിറ്റേഷ്യസ് കാലത്ത് ആണ് ഇവ ജീവിച്ചിരുന്നത്.

## പേര്
ഖാൻ എന്ന പേര് വരുന്നത്‌ ഒരു മംഗോളിയൻ വാക്കിൽ നിന്നും ആണ്, അർഥം മംഗോളിയൻ ഭാഷയിൽ പ്രഭു അല്ലെകിൽ ഭരിക്കുന്ന ആൾ എന്നാണ്.

## അവലംബം

*Clark, J. M., Norell, M. A. & Barsbold R. (2001) Two new oviraptorids (Theropoda:Oviraptorosauria), upper Cretaceous Djadokhta Formation, Ukhaa Tolgod, Mongolia. *Journal of Vertebrate Paleontology* **21**(2): 209-213

വർഗ്ഗം:മാംസഭോജികളായ ദിനോസറുകൾ
വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ‎
വർഗ്ഗം:ഏഷ്യൻ ദിനോസറുകൾ
പിതാമഹൻ (നോവൽ)

വി.കെ.എൻ എഴുതിയ മലയാള നോവൽ ആണ് **പിതാമഹൻ **.

## പ്രമേയം
നായർ പ്രമാണിയായ ചാത്തുനായർ സർ ചാത്തുനായർ ആകുന്നതും തുടർന്നു  പടിപടിയായി വളർന്നു  ഒടുവിൽ കൊച്ചി രാജ്യത്തിന്റെ പ്രധാനമന്ത്രി ആകുന്നതുമായ കഥ പറയുന്ന നോവൽ ഫ്യൂഡലിസത്തില് നിന്ന് ബൂർഷ്വാ ജനാധിപത്യത്തിലേക്കുള്ള കേരളത്തിന്റെ പരിണാമത്തിന്റെ ഉള്ളിൽ മറഞ്ഞു കിടന്നവയെ തുറന്നു കാട്ടുന്നു .ഖജാനാവിൽ ബാക്കിയുള്ള നാല് കോടി രൂപ തനിക്കും വൈസ്രോയിക്കുമായി പങ്കു വെച്ചെടുത്തു രാജ്യഭരണം കൈയൊഴിഞ്ഞു മടങ്ങുന്ന സർ ചാത്തുനായർ എന്നും പ്രസക്തനായ കഥാപാത്രം ആണ്.വി.കെ.എൻ നർമ്മം അതിന്റെ എല്ലാ സൌന്ദര്യതോടെയും ഈ ക്യതിയിൽ വായിക്കാം .

## അവാർഡുകൾ
മുട്ടത്തു വർക്കി അവാർഡു നേടിയിട്ടുണ്ട് ഈ നോവൽ

## എം.കെ.സാനു 'പിതാമഹനെ' കുറിച്ച്
ആ ചിരിയിൽ ഔഷധവീര്യമടങ്ങിയിട്ടുണ്ടെന്നു് നാം അറിയുകയില്ല. എന്നാൽ ആരെങ്കിലും പറഞ്ഞു കേൾക്കുമ്പോൾ അതു് സത്യമാണെന്നു് നാം സമ്മതിച്ചുപോകും. സർ ചാത്തു ഈ കാലഘട്ടത്തിന്റെ ഹീറോ ആണെങ്കിൽ പിതാമഹൻ നമ്മിലുണർത്തുന്ന ചിരിയിൽക്കൂടി മറ്റൊരു നായകസങ്കല്പം ഉരുത്തിരിയുകയാണു് ചെയ്യുന്നതു്. വി. കെ. എൻ. സാഹിതി നല്ലൊരു ചികിത്സയുടെ ഫലമാണു് ഉളവാക്കുക. 

ആധുനിക കാലത്തിന്റെ 'മോക് എപ്പിക്കാ'ണ് പിതാമഹാനെന്നു കെ പി അപ്പൻ അഭിപ്രായപ്പെട്ടിട്ടുണ്ട്.
## അവലംബം

വർഗ്ഗം:മലയാളം നോവലുകൾ
വർഗ്ഗം:വി.കെ.എൻ എഴുതിയ നോവലുകൾ
വർഗ്ഗം:മുട്ടത്തു വർക്കി പുരസ്കാരം ലഭിച്ച ക്യതികൾ
എ.ബി. ബർദൻ

ഇന്ത്യൻ കമ്മ്യൂണിസ്റ്റ് പാർട്ടിയുടെ അഖിലേന്ത്യ ജനറൽ സെക്രട്ടറിയായിരുന്നു **അർത്ഥേന്ദു ഭൂഷൺ ബർദൻ** എന്ന ***എ.ബി. ബർദൻ*** (A. B. Bardhan) (ജ. 1925 സെപ്തംബർ 25 - മ. 2016 ജനുവരി 2). നാഗ്‌പൂർ സ്വദേശിയായ ഇദ്ദേഹം നിരവധി തെരഞ്ഞെടുപ്പുകളിൽ മത്സരിച്ചിട്ടുണ്ട്. 1957 -ലെ മഹാരാഷ്ട്ര നിയമ സഭാ തെരഞ്ഞെടുപ്പിൽ നാഗ്‌പൂൽ നിന്ന് സ്വതന്ത്ര സ്ഥാനാർത്ഥിയായി തെരഞ്ഞെടുക്കപ്പെട്ടിട്ടുണ്ട്. 1967 -ലെയും 80 -ലെയും ലോക്സഭാ തെരഞ്ഞെടുപ്പുകളിൽ നാഗ്പൂരിൽ നിന്ന് മത്സരിച്ചെങ്കിലും പരാജയപ്പെട്ടു. 1990 മുതൽ ഡൽഹി കേന്ദ്രീകരിച്ച് ദേശീയ രാഷ്ട്രീയത്തിൽ പ്രവർത്തിക്കുന്നു. ഇന്ദ്രജിത്ത് ഗുപ്തയ്ക്കു ശേഷം 1996 -മുതൽ സി.പി.ഐ ജനറൽ സെക്രട്ടറിയായിരുന്നു. 2016 ജനുവരി 2 -ന് ഡൽഹിയിലെ ഒരു സ്വകാര്യ ആശുപത്രിയിൽ വച്ച് മരണമടഞ്ഞു.

## അവലംബം


വർഗ്ഗം:സി.പി.ഐ. പ്രവർത്തകർ
വർഗ്ഗം:സി.പി.ഐ. ജനറൽ സെക്രട്ടറിമാർ
വർഗ്ഗം:സെപ്റ്റംബർ 25-ന് ജനിച്ചവർ
വർഗ്ഗം:ജനുവരി 2-ന് മരിച്ചവർ
വർഗ്ഗം:1924-ൽ ജനിച്ചവർ
വർഗ്ഗം:2016-ൽ മരിച്ചവർ
ടാറാ കുന്നുകൾ

**ടാറാ കുന്നുകൾ** അയർലൻഡിലെ മേതാപ്രവിശ്യയിൽ ഉൾപ്പെടുന്ന ഒരു കുന്നിൻപ്രദേശമാണ്. നവാന് 10 കി.മീ. തെക്കായി സ്ഥിതിചെയ്യുന്നു. 154 മീറ്ററാണ് ടാറാ കുന്നുകളുടെ ശരാശരി ഉയരം. പുരാതന അയർലൻഡിന്റെ മത-രാഷ്ട്രീയ-സാംസ്കാരിക തലസ്ഥാനമായിരുന്നു ഈ പ്രദേശം.

## ചരിത്രം

എ.ഡി. 560-നു മുമ്പ് വരെ അയർലൻഡ് രാജാക്കന്മാരുടെ ആസ്ഥാനമായിരുന്നു ടാറാ. 640 വരെ ദേശീയ അസംബ്ലികൾ ഇവിടെയാണ് സമ്മേളിച്ചിരുന്നത്. ഈ കുന്നിൻ പ്രദേശത്തിന്റെ ഏറ്റവും ഉയരമുളള ഭാഗത്ത് പൗരാണിക കാലഘട്ടത്തിൽ കിരീട ധാരണത്തിനായി ഉപയോഗിച്ചതെന്നു കരുതപ്പെടുന്ന ശിലയും, സെന്റ് പാട്രിക്കിന്റെ പ്രതിമയും കാണാം. *സ്റ്റോൺ ഓഫ് ഡെസ്റ്റിനി* (Stone of Destiny) എന്ന പേരിലറിയപ്പെടുന്ന സ്തംഭശിലയിൽ (pillar stone) വച്ചായിരുന്നു രാജാക്കന്മാർ രാജ്യാധികാരം ഏറ്റെടുത്തിരുന്നതെന്നാണ് വിശ്വാസം. ഇവിടെയുള്ള മൺകൂനകൾ രാജസഭ നിലനിന്നിരുന്ന പ്രദേശമാണെന്ന് വിശ്വസിച്ചുപോരുന്നു. 1952 മുതൽ ഈ പ്രദേശത്തു നടന്ന പുരാവസ്തുഗവേഷണങ്ങളുടെ ഫലമായി ഇവിടെനിന്നും വെങ്കലയുഗം മുതൽക്കുള്ള ശവകുടീരങ്ങൾ കണ്ടെടുത്തിട്ടുണ്ട്. 

## അവലംബം

## പുറംകണ്ണികൾ
*http://www.heritageireland.ie/en/midlandseastcoast/HillofTara/
*http://www.megalithicireland.com/Hill%20of%20Tara.htm

വർഗ്ഗം:അയർലന്റിലെ പർവ്വതങ്ങൾ
ടാറിം തടം

ഉത്തര-പശ്ചിമ ചൈനയിലെ ഒരു നിമ്നതട പ്രദേശമാണ് **ടാറിം തടം**. സിങ്കിയാങ്-വ്വൈഗർ (Sinkiang-Uigur) സ്വയം ഭരണ പ്രദേശത്തിന്റെ പകുതിയിലധികം ഭാഗത്തുവ്യാപിച്ചുകിടക്കുന്ന ടാറിം തടത്തിന് 1500 കി.മീറ്ററോളം നീളവും 480 കി.മീറ്ററോളം വീതിയുമുണ്ട്. ടിയെൻഷാൻ, കുൺലൂൺ, പാമിർ മലനിരകൾക്കിടയിലായി സ്ഥിതിചെയ്യുന്ന ഈ സമതലത്തിന്റെ വിസ്തീർണം സു. 906,000 ച.കി.മീറ്ററാണ്.

## ഭൂപ്രകൃതി

1400 മുതൽ 790 മീ. വരെ ഉയരവ്യത്യാസത്തിൽ വടക്കുപടിഞ്ഞാറേയ്ക്കു ചരിഞ്ഞിറങ്ങുന്ന രീതിയിലാണ് ടാറിം തടത്തിന്റെ ഭൂപ്രകൃതി. ഇതിന്റെ ഭൂരിഭാഗം പ്രദേശത്തും ടക്ലമകാൻ മരുഭൂമി വ്യാപിച്ചുകിടക്കുന്നു. വിശാലമായ ഒരു മണലാരണ്യമാണ് ടക്ലമകാൻ. ഭൂമുഖത്തെ ഏറ്റവും കൂടുതൽ ഊഷരത അനുഭവപ്പെടുന്ന പ്രദേശങ്ങളിലൊന്നുമാണിത്. മണൽക്കൂനകളാണ് ഇതിന്റെ മുഖ്യ സവിശേഷത. ഇടയ്ക്ക് കളിമൺ പ്രദേശങ്ങളും കാണപ്പെടുന്നു. കടുത്ത ചൂടും കൊടുംതണുപ്പും ടാറിം തടത്തിലെ കാലാവസ്ഥാ പ്രത്യേകതകളാണ്. നീണ്ട വേനൽമാസങ്ങളിൽ കൊടും ചൂടും മഞ്ഞുമാസങ്ങളിൽ കൊടും തണുപ്പും ഇവിടെയനുഭവപ്പെടുന്നു. കാഷ്ഗാർ (Kashgar), യാർഖണ്ഡ് (Yarkand), ഖോട്ടാൻ (Khotan) എന്നിവയാണ് ടാറിം തടത്തിലെ മുഖ്യ നഗരങ്ങൾ.

## ടാറിം നദി

ഇവിടത്തെ മുഖ്യ നദിയുടെ പേരും ടാറിം എന്നുതന്നെയാണ്. ടക്ലമകാൻ മരുഭൂമിയുടെ വടക്കനതിർത്തിയിലൂടെ ഇത് പ്രവഹിക്കുന്നു. കാശ്മീർ അതിർത്തിയിലെ കാറക്കോറം നിരകളിൽ നിന്നുമാണ് ടാറിം നദി ഉത്ഭവിക്കുന്നത്. കിസിൽ (Kizil), യാർഖണ്ഡ് (Yarkand) നദികളുടെ സംഗമഫലമായാണ് ഇത് ജന്മംകൊള്ളുന്നത്. തുടക്കത്തിൽ യാർഖണ്ഡ് എന്ന പേരിലറിയപ്പെട്ടിരുന്ന ഈ നദി ഉത്തര പൂർവ ദിശയിൽ ഏതാണ്ട് 360 കി. മീറ്ററോളം സഞ്ചരിക്കുമ്പോൾ ഖോട്ടൻ-ആക്സു നദികൾ ഇതിലേക്ക് വന്നു ചേരുന്നു. തുടർന്ന് കിഴക്കൻ ദിശ സ്വീകരിക്കുന്ന നദി ടക്ലമകാൻ മരുഭൂമിയിലൂടെ ഒഴുകി ലോപ് നോർ (Lop Nor) പ്രദേശത്തെത്തിച്ചേരുന്നു. ഉദ്ദേശം 2100 കി.മീറ്ററാണ് ടാറിം നദിയുടെ നീളം. തടാകങ്ങളും ചതുപ്പു നിലങ്ങളും നിറഞ്ഞ ലോപ് നോർ പ്രദേശം ചൈനയുടെ അണ്വായുധ പരീക്ഷണങ്ങളുടെ വേദികൂടിയാണ്. 1964 മുതൽ ചൈനയിലെ എല്ലാ അണ്വായുധ-താപ അണ്വായുധ (Nuclear and thermo nuclear) പരീക്ഷണങ്ങളും നടക്കുന്നത് ലോപ്നോറിൽ വച്ചാണ്.

## അവലംബം

## പുറംകണ്ണികൾ
*http://www.semp.us/publications/biot_reader.php?BiotID=665 
*http://www.britannica.com/EBchecked/topic/583570/Tarim-Basin
സില്ലുനു ഒരു കാതൽ

എൻ.കൃഷ്ണ സംവിധാനം ചെയ്ത് സൂര്യ ശിവകുമാർ, ജ്യോതിക, ഭൂമിക ചാവ്ല എന്നിവർ പ്രധാന കഥാപാത്രങ്ങളെ അവതരിപ്പിച്ച 2006ൽ പുറത്തിറങ്ങിയ തമിഴ് പ്രണയചലച്ചിത്രമാണ് **സില്ലുനു ഒരു കാതൽ**.
## കഥാപാത്രങ്ങൾ
* സൂര്യ ശിവകുമാർ : ഗൗതം
* ജ്യോതിക : കുന്തവി
* ഭൂമിക ചവ്ല : ഈശ്വര്യ
* വടിവേലു : രാവണ
* സന്താനം : രാജേഷ്
## ഗാനങ്ങൾ

## പുരസ്കാരങ്ങൾ
2007 ;ഫിലിംഫെയർ
* മികച്ച സംഗീതസംവിധായകൻ- എ. ആർ. റഹ്മാൻ
* മികച്ച പിന്നണിഗായിക- ശ്രേയ ഘോഷാൽ
* മികച്ച നായിക (nominated)- ജ്യോതിക
## പുറത്തേക്കുള്ള കണ്ണികൾ
* 

വർഗ്ഗം:2006-ൽ പുറത്തിറങ്ങിയ തമിഴ് ചലച്ചിത്രങ്ങൾ
വർഗ്ഗം:എ.ആർ. റഹ്‌മാൻ സംഗീതം കൊടുത്ത ചിത്രങ്ങൾ
ബ്ളൈൻഡ്‌നെസ് (നോവൽ)

വിഖ്യാത പോർച്ചുഗീസ് നോവലിസ്റ്റ് ഹൊസേ സരമാഗോ എഴുതിയ നോവൽ ആണ്  **ബ്ളൈൻഡ്‌നെസ്** (. "യേശു ക്രിസ്തുവിന്റെ സുവിശേഷങ്ങൾ" (Gospel According to The Christ), "ദ്വയം" (The Doubble) തുടങ്ങിയ കൃതികൾ പോലെത്തന്നെ നിരൂപക പ്രശംസ പിടിച്ചു പറ്റിയ അദ്ദേഹത്തിൻറെ പുസ്തകങ്ങളിൽ ഒന്നാണ് "അന്ധത". 

## ഇതിവൃത്തം
ഒരു അജ്ഞാത നഗരത്തിൽ പ്രത്യേക കാരണങ്ങളൊന്നുമില്ലാതെ അന്ധത ഒരു സാംക്രമിക രോഗമായി പടരുകയും, തുടർന്ന് ആ നഗരത്തിനു സംഭവിക്കുന്ന സാമൂഹിക അപജയത്തിന്റെ കഥയാണ് ഈ പുസ്തകം വിവരിക്കുന്നത്. 

## അവലംബം

## പുറം കണ്ണികൾ

വർഗ്ഗം:നോബൽ സമ്മാനം നേടിയ കൃതികൾ
വർഗ്ഗം:പോർച്ചുഗീസ് നോവലുകൾ
സി.എ. കുര്യൻ

കേരളത്തിലെ പ്രമുഖ സി.പി.ഐ നേതാവും ട്രേഡ് യൂണിയൻ സംഘാടകനും നിയമ സഭാംഗവുമായിരുന്നു**സി.എ. കുര്യൻ**(1933 - ). പത്താം കേരള നിയമ സഭയിലെ  ഡെപ്യൂട്ടി സ്പീക്കറായിരുന്നു.
## ജീവിതരേഖ
കോട്ടയം ജില്ലയിലെ പുതുപ്പള്ളിയിൽ ജനിച്ചു. അച്ഛൻ എബ്രഹാം. ബിരുദ കോഴ്സിനു പഠിക്കവെ ബാങ്കുദ്യോഗസ്ഥനായി. 1960 മുതൽ ജോലി രാജി വച്ച് ട്രേഡ് യൂണിയൻ രംഗത്ത് സജീവമായി. 27 മാസത്തോളം ജയിൽ ശിക്ഷ അനുഭവിച്ചിട്ടുണ്ട്. 1965 66 കാലത്ത് വിയ്യൂർ ജയിലിലായിരുന്നു.അഞ്ചാം കേരള നിയമ സഭയിലേക്ക് 1977 ൽ പീരുമേട് മണ്ഡലത്തിൽ നിന്ന് തെരഞ്ഞെടുക്കപ്പെട്ടു.1980 - 82 ലും 1996 - 2010 ലെ പത്താം നിയമസഭയിലും പീരുമേടിനെ പ്രതിനിധീകരിച്ചു. ജൂലൈ 1996 ന് പത്താം സഭയുടെ ഡെപ്യൂട്ടി സ്പീക്കറായി തെരഞ്ഞെടുക്കപ്പെട്ടു.

എ.ഐ.ടി.യു.സി സംസ്ഥാന ജനറൽ സെക്രട്ടറിയും സി.പി.ഐ സംസ്ഥാന എക്സിക്യൂട്ടീവ് അംഗവുമായിരുന്നു.

## തിരഞ്ഞെടുപ്പുകൾ

## അവലംബം

## പുറം കണ്ണികൾ

വർഗ്ഗം:കോട്ടയം ജില്ലയിൽ ജനിച്ചവർ
വർഗ്ഗം:അഞ്ചാം കേരള നിയമസഭാംഗങ്ങൾ
വർഗ്ഗം:കേരളത്തിലെ സി.പി.ഐ. പ്രവർത്തകർ
വർഗ്ഗം:കേരള നിയമസഭയിലെ ഡെപ്യൂട്ടിസ്പീക്കർമാർ
വർഗ്ഗം:ആറാം കേരള നിയമസഭാംഗങ്ങൾ
വർഗ്ഗം:പത്താം കേരള നിയമസഭാംഗങ്ങൾ
ധാം ധൂം

ജീവ സംവിധാനം ചെയ്ത് ജയറാം, ജയംരവി, കങ്കണ റണാവത്, ലക്ഷ്മി റായ് എന്നിവർ പ്രധാന കഥാപാത്രങ്ങളെ അവതരിപ്പിച്ച് 2008ൽ പുറത്തിറങ്ങിയ തമിഴ് പ്രണയചലച്ചത്രമാണ് **ധാം ധൂം**.

## അഭിനയിച്ചിരിക്കുന്നവർ
* ജയറാം : രാഘവൻ           
* ജയംരവി : ഗൗതം സുബ്രമണ്യം
* കങ്കണ റണാവത് : ഷെൻബ
* ലക്ഷ്മി റായ് : ആർതി
* അനു ഹസൻ : സരസു
* ശ്രീനാഥ് : ചിന്നവർ
*സായി പല്ലവി:

## ഗാനങ്ങൾ

വർഗ്ഗം:2008-ൽ പുറത്തിറങ്ങിയ തമിഴ് ചലച്ചിത്രങ്ങൾ
മുല്ലശ്ശേരി മാധവൻകുട്ടി നേമം പി.ഒ.

കുമാർ നന്ദ സംവിധാനം ചെയ്ത് അനൂപ് മേനോൻ, സോനൽ ദേവരാജ് എന്നിവർ പ്രധാന കഥാപാത്രങ്ങളെ അവതരിപ്പിച്ച് 2012-ൽ പുറത്തിറങ്ങിയ മലയാളചലച്ചിത്രമാണ് **മുല്ലശ്ശേരി മാധവൻകുട്ടി നേമം പി. ഒ.**

## അഭിനയിച്ചിരിക്കുന്നവർ
* അനൂപ് മേനോൻ
* സോനൽ ദേവരാജ്
* സുരാജ് വെഞ്ഞാറമൂട്
* ഇന്നസെന്റ്
* കൽപ്പന
* ജനാർദ്ദനൻ

വർഗ്ഗം:2012-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:രതീഷ് വേഗ ഈണം നൽകിയ ചലച്ചിത്രങ്ങൾ
ടാലദീഗ

യു. എസ്സിൽ കിഴക്കൻ അലബാമയിലെ ഒരു നഗരവും ഇതേ പേരിലുള്ള കൗണ്ടിയുടെ ആസ്ഥാനവും. ബിർമിങ്ഹാമിന് 64 കി. മീ. കിഴക്കുമാറി സ്ഥിതിചെയ്യുന്നു.

## കൃഷി-വ്യവസായം

പരുത്തി, ചോളം, വയ്ക്കോൽ എന്നിവയുടെ ഒരു പ്രധാന വാണിജ്യ-സംസ്കരണ കേന്ദ്രമാണ് ടാലദീഗ. പരുത്തി-ഇലാസ്റ്റിക് നൂലുകൾ, പൈപ്പ് ഫിറ്റിങ്ങുകൾ, തടിമില്ലുപകരണങ്ങൾ, തുണി, മെഷിനറി ഭാഗങ്ങൾ, തടിസാമഗ്രികൾ തുടങ്ങിയവ ഇവിടത്തെ പ്രധാന ഉത്പന്നങ്ങളിൽപ്പെടുന്നു. ടാലദീഗയുടെ സമീപപ്രദേശങ്ങളിൽ നിന്ന് മാർബിൾ ഖനനം ചെയ്യുന്നുണ്ട്. ചില ഇരുമ്പയിര്-ടാൽക് ഖനികളും ഇതിനടുത്തായി കാണാം. *ദി അലബാമ ഇന്റർനാഷണൽ സ്പീഡ് വേ* (The Alabama International speed way) ടാലദീഗയിലാണ്.

## അതിർത്തി നഗരം

ടാലദീഗ ദേശീയ കോളജ്, അന്ധർക്കും ബധിരർക്കും ഉള്ള ഒരു സംസ്ഥാന സ്കൂൾ എന്നിവ ടാലദീഗയിൽ പ്രവർത്തിക്കുന്നു. ടാലദീഗ നാഷണൽ ഫോറസ്റ്റ് ഇതിനടുത്തുതന്നെയാണ് സ്ഥിതിചെയ്യുന്നത്. മുമ്പ് അമേരിന്ത്യരുടെ ഒരു ഗ്രാമം സ്ഥിതിചെയ്തിരുന്ന സ്ഥലത്താണ് 1830-കളിൽ ടാലദീഗ നഗരം സ്ഥാപിതമായത്. *അതിർത്തി നഗരം* എന്നർഥം വരുന്ന *ടാലാ (talla)*, *ദീഗാ (dega)* എന്നീ രണ്ടു പദങ്ങളിൽ (ഇന്ത്യരുടെ) നിന്നുമാണ് *ടാലദീഗ* എന്ന പേര് നിഷ്പന്നമായിട്ടുള്ളത്. ആൻഡ്രൂ ജാക്സന്റെ നേതൃത്വത്തിലള്ള ഒരു വിഭാഗം ടെന്നസി വോളന്റിയർമാർ 1813-ൽ ക്രീക്ക് ഇന്ത്യരുടെ ഒരു വൻപടയെ ഇവിടെവച്ച് തോൽപ്പിച്ചിരുന്നു. 1832-ൽ ഇത് ഒരു കൗണ്ടിയായി. 1835-ൽ ടാലദീഗയെ അമേരിക്കൻ യൂണിയനിൽ ചേർത്തു.

## ചിത്രശാല

File:Talladega County Alabama Courthouse.JPG|കോർട്ട് ഹൗസ് ടാലദീഗ
File:Talladega College Savery Library.JPG|സേവറി ലൈബററി ടാലദീഗ
File:Swayne Hall Talladega.jpg|സ്വായ്നെ ഹാൾ ടാലാദീഗ
File:Alabama Institute for the Deaf and Blind.JPG|അന്ധ ബധിര സ്കൂൾ ടാലദീഗ
 

## പുറംകണ്ണികൾ
*http://www.talladega.com/
*http://www.city-data.com/city/Talladega-Alabama.html
*http://www.talladegachamber.com/ 

വർഗ്ഗം:അലബാമയിലെ നഗരങ്ങൾ
നബാം തുക്കി

അരുണാചൽ പ്രദേശിന്റെ മുൻ മുഖ്യമന്ത്രിയാണ് **നബാം തുക്കി** .
## ജീവിതരേഖ
1964 ജൂലൈ 7-ന് പപുംപാരെ ജില്ലയിലെ സഗാലീ സബ്‌ഡിവിഷനിൽ ഉൾപ്പെട്ട ഓംപുലി ഗ്രാമത്തിൽ ജനനം.  ഇന്ത്യൻ നാഷണൽ കോൺഗ്രസ്സ്-യുടെ വിദ്യാർത്ഥി വിഭാഗമായ എൻ.എസ്.യു.ഐ യുടെയും യൂത്ത് കോൺഗ്രസ്സ്ന്റേയും സംസ്ഥാന അധ്യക്ഷസ്ഥാനമടക്കമുള്ള നിരവധി പദവികൾ വഹിച്ചിട്ടുണ്ട്. 1995-ൽ സഗാലീ മണ്ഡലത്തിൽ നിന്നും ആദ്യമായി നിയമസഭയിലെത്തിയ അദ്ദേഹത്തിന് ഗെഗോങ്ങ്‌ അപാങ്ങിന്റെ മന്ത്രിസഭയിൽ കൃഷി വകുപ്പിന്റെ സഹമന്ത്രി സ്ഥാനം ലഭിച്ചു. 1998-ൽ ഗതാഗത-സിവിൽ വ്യോമയാന വകുപ്പിന്റെ ചുമതലയും ലഭിച്ചു. 1999-ൽ ഇതേ മണ്ഡലത്തിൽ നിന്നും മത്സരിച്ച് വിജയിച്ച അദ്ദേഹം മുകുത് മിതിയുടെ മന്ത്രിസഭയിൽ വനം-പരിസ്ഥിതി വകുപ്പ് മന്ത്രിയായിരുന്നു. 2004-ലും 2009-ലും ഇതേ മണ്ഡലത്തെ പ്രതിനിധീകരിച്ച തുക്കി ഗെഗോങ്ങ്‌ അപാങ്ങിന്റെയും ദോർജി ഖണ്ഡുവിന്റെയും മന്ത്രിസഭകളിൽ പൊതുമരാമത്ത്-നഗരവികസന മന്ത്രിയായി പ്രവർത്തിച്ചിരുന്നു.

മുഖ്യമന്ത്രിയായിരുന്ന ദോർജി ഖണ്ഡു വിമാനപകടത്തിൽ മരിച്ചതിനെത്തുടർന്ന്  2011 മെയ് 5-ന്  ജാർബോം ഗാംലിൻ മുഖ്യമന്ത്രിയായി സ്ഥാനമേറ്റുവെങ്കിലും പാർട്ടി എം.എൽ.എ.മാർക്കിടയിലുള്ള കടുത്ത അഭിപ്രായഭിന്നതയെത്തുടർന്ന് 2011 ഒക്ടോബർ 31-ന് അദ്ദേഹത്തിന്  സ്ഥാനം രാജി വെക്കേണ്ടി വന്നു. തുടർന്ന് വിമത നീക്കങ്ങൾക്ക് നേതൃത്വം നൽകിയ തുക്കിയെ മുഖ്യമന്ത്രി സ്ഥാനത്തേക്ക് തെരഞ്ഞെടുക്കപ്പെടുകയും  2011 നവംബർ 1-ന് നബാം തുക്കി അരുണാചൽ പ്രദേശിന്റെ ഏഴാമത്തെ മുഖ്യമന്തിയായി സത്യപ്രതിജ്ഞ ചെയ്ത് അധികാരമേറ്റെടുക്കുകയും ചെയ്തു.

## അവലംബം

വർഗ്ഗം:അരുണാചൽ പ്രദേശിലെ മുഖ്യമന്ത്രിമാർ
വർഗ്ഗം:1964-ൽ ജനിച്ചവർ
വർഗ്ഗം:ജൂലൈ 7-ന് ജനിച്ചവർ
വർഗ്ഗം:ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:ഇന്ത്യൻ നാഷണൽ കോൺഗ്രസ് മുഖ്യമന്ത്രിമാർ
ഓവോവിവിപാരിറ്റി

ജീവികൾ പ്രജനനത്തിനായി മുട്ടകൾ അവയുടെ ശരീരത്തിനകത്തു വെച്ച് വിരിയിച്ച് പ്രസവിക്കുന്ന രീതിയാണ് **ഓവോവിവിപാരിറ്റി**. മൃഗങ്ങളിലെ പുനരുൽപാദന രീതിയായ ഓവോവിവിപാരിറ്റിയിലൂടെ മത്സ്യങ്ങളും പാമ്പുകളും ഉൾപ്പെടെയുള്ള ചില ജീവജാലങ്ങൾ ഈ രീതിയിലാണ് പ്രജനനം നടത്തുന്നത്. പെൺജീവിയുടെ ശരീരത്തിനുള്ളിൽ വെച്ച് അണ്ഡ-ബീജ സം‌യോജനം നടന്ന മുട്ട അവയുടെ ശരീരത്തിനുള്ളിൽ വെച്ചു തന്നെ വിരിയിച്ച് പ്രസവിക്കുന്ന രീതിയാണിത്. മുട്ടകൾക്കുള്ളിൽ വളരുന്ന ഭ്രൂണങ്ങൾ വിരിയിക്കാൻ തയ്യാറാകുന്നതുവരെ അമ്മയുടെ ശരീരത്തിൽ നിലനിൽക്കും. ഈ പുനരുൽപാദന രീതി വിവിപാരിറ്റിക്ക് സമാനമാണെങ്കിലും ഭ്രൂണങ്ങൾക്ക് അമ്മയുമായി മറുപിള്ള ബന്ധമില്ല. കൂടാതെ അവയുടെ പോഷണം ഒരു മഞ്ഞക്കരുയിൽ നിന്ന് ലഭിക്കും. 

വർഗ്ഗം:ജന്തുപ്രജനനരീതികൾ
എം.പി. അച്യുതൻ

thumb|200Px|
കേരളത്തിൽ നിന്നുള്ള ഒരു രാജ്യസഭാ അംഗവും ജനയുഗത്തിന്റെ മുൻ പത്രാധിപരും സിപിഐ സംസ്ഥാന എക്സിക്യൂട്ടീവ് അംഗവുമാണ് **എം പി അച്യുതൻ.**(8 ജനുവരി 1949 - )

## ജീവിതരേഖ
കോഴിക്കോട് ജില്ലയിലെ വടകരയിൽ ജനിച്ചു. അച്ഛൻ:കണ്ണൻ അമ്മ ചോറോട് മുറിയമ്പത്ത് ചീരു. മടപ്പള്ളി ഗവൺമെന്റ് കോളേജിൽ പഠിച്ചു. ബി.കോം ബിരുദധാരിയാണ്. ഏപ്രിൽ 2009 ൽ രാജ്യസഭയിലേക്ക് തെരഞ്ഞെടുക്കപ്പെട്ടു. ആഗസ്റ്റ് 2009 മുതൽ വിവര സാങ്കേതിക വിദ്യ കമ്മിറ്റിയിലും വാർത്താ പ്രക്ഷേപണ വകുപ്പിന്റെ കമ്മിറ്റിയിലും അംഗമാണ്.
ഭാര്യ :ജി മോഹനകുമാരി (എഡിറ്റർ ബാലസാഹിത്യ ഇൻസ്റ്റിറ്റ്യൂട്ട്)

## രാജ്യസഭ കാലഘട്ടവും പാർട്ടിയും

* 2009-2015 : സി.പി.ഐ., എൽ.ഡി.എഫ്.

## അവലംബം


വർഗ്ഗം:കേരളീയരായ രാജ്യസഭാംഗങ്ങൾ
വർഗ്ഗം:കേരളത്തിലെ സി.പി.ഐ. പ്രവർത്തകർ
വർഗ്ഗം:കോഴിക്കോട് ജില്ലയിൽ ജനിച്ചവർ
വർഗ്ഗം:രാജ്യസഭാംഗങ്ങൾ
മണ്ണൂലി പാമ്പ്

കാഴ്ചയിൽ പെരുമ്പാമ്പുകളോടും അണലികളോടും സാദൃശ്യമുള്ള വിഷമില്ലാത്ത ഒരിനം പാമ്പാണ് **മണ്ണൂലി** . മണ്ണിനടിയിൽ കൂടുതൽ സമയം വസിക്കുന്നതിനാലാണ് ഇവ മണ്ണൂലികൾ എന്നറിയപ്പെടുന്നത്. പ്രസവിക്കുന്ന ഇനം പാമ്പുകളാണ് മണ്ണൂലികൾ. 

## കേരളത്തിലെ ഇനങ്ങൾ
സാധാരണ മണ്ണൂലി, ചുവന്ന മണ്ണൂലി എന്നിങ്ങനെ രണ്ടിനം മണ്ണൂലികൾ കേരളത്തിൽ കാണപ്പെടുന്നു. തടിച്ച ശരീരമുള്ള മണ്ണൂലികൾക്ക് പടമുണ്ടാകില്ല. അര മീറ്ററാണ് സാധാരണയായി മണ്ണൂലികളുടെ നീളം. വിഷമില്ലാത്ത ഇനമായതിനാൽ ഇരയെ വരിഞ്ഞു മുറുക്കി ശ്വാസം മുട്ടിച്ചു കൊന്നു ഭക്ഷിക്കുന്നു. ഉപദ്രവകാരികളല്ലാത്ത ഇവ ശാന്തസ്വാഭവക്കാരാണ്. രാത്രികാലങ്ങളിലാണ് ഇവ ഇര തേടുന്നത്. പക്ഷികൾ, ഓന്ത്, എലി, അരണ എന്നിവയാണ് ഇവയുടെ പ്രധാന ആഹാരം. തോലിനു വേണ്ടി വേട്ടയാടിയിരുന്നതിനാൽ ഇവയുടെ അംഗസംഖ്യ കുറവാണ്. മേയ് മുതൽ ജൂലൈ വരെയുള്ള കാലയളവിൽ ഇവ പത്തു കുഞ്ഞുങ്ങളെ വരെ പ്രസവിക്കുന്നു. 

### സാധാരണ മണ്ണൂലി
സാധാരണ മണ്ണൂലിയുടെ ശരീരം കറുപ്പു നിറത്തിലാണ്. ഇവയുടെ തല ത്രികോണാകൃതിയിലും ശരീരം വളരെ തടിച്ചും ശരീരമാസകലം പാടുകളും കാണപ്പെടുന്നു.

### ചുവന്ന മണ്ണൂലി
പേരു പോലെ തന്നെ ഇവയുടെ ശരീരം ചുവന്ന നിറത്തിലാണ്. എന്നാൽ ശരീരത്തിൽ ചിത്രപ്പണികളൊന്നും തന്നെയില്ല. തടിച്ച ശരീരമുള്ള ഇവയുടെ തലയും വാലും ഒരേ പോലെ തോന്നിക്കുന്നു. അതിനാൽ ഇവയെ ഇരുതലയൻ പാമ്പ് എന്നും വിളിക്കാറുണ്ട്.

## സ്പീഷ്യസുകൾ
In addition to the species listed below, the genus formerly included three species now placed in *[[Gongylophis]]*.

**) Not including the nominate subspecies.*
T) Type species.

## അവലംബം

## പുറത്തേക്കുള്ള കണ്ണികൾ

* 

വർഗ്ഗം:വിഷമില്ലാത്ത പാമ്പുകൾ
വർഗ്ഗം:കേരളത്തിലെ പാമ്പുകൾ
ടി.ജെ. ആഞ്ജലോസ്

കേരളത്തിലെ ഒരു പ്രമുഖ പൊതു പ്രവർത്തകനും ട്രേഡ്യൂണിയൻ നേതാവുമാണ് **ടി.ജെ. ആഞ്ജലോസ്** (12 മാർച്ച് 1959 - ). മുൻ നിയമസഭാംഗവും ലോക് സഭാംഗവുമാണ്.

## ജീവിതരേഖ
ആലപ്പുഴ ജില്ലയിൽ ജോണിന്റെയും ഏലിയാമ്മയുടെയും മകനായി 1959 ൽ ജനിച്ചു. ബിരുദധാരി. വിദ്യാർത്ഥി രാഷ്ട്രീയത്തിലൂടെ പൊതു രംഗത്തെത്തി. ബാലസംഘം സംസ്ഥാന പ്രസിഡന്റായിരുന്നു.എസ്.എഫ്.ഐ സംസ്ഥാന വൈസ് പ്രസിഡന്റും നാഷണൽ കമ്മിറ്റി അംഗവുമായിരുന്നു.കേരള സർവകലാശാല യൂണിയൻ ചെയർമാനായും സെനറ്റ് അംഗമായും പ്രവർത്തിച്ചു. ഖാദി & വില്ലേജ് ഇൻഡസ്ട്രീസ് ബോർഡ് വൈസ് ചെയർമാനായിരുന്നു. .മത്സ്യ തൊഴിലാളി കടാശ്വാസ കമ്മീഷൻ അംഗമായിരുന്നു. എട്ടാം കേരള  നിയമ സഭയിലേക്ക് മാരാരിക്കുളം മണ്ഡലത്തിൽ നിന്നും 1991 - 96 ൽ പത്താം ലോക്സഭയിലേക്ക് ആലപ്പുഴ നിന്നും  സി.പി.ഐ.എം പ്രതിനിധിയായി തെരഞ്ഞടുക്കപ്പെട്ടു.ലോക്‌സഭയുടെ സഭാ രേഖാ സമിതി അദ്ധ്യക്ഷനായിരുന്നു. സി.പി.ഐ.എമ്മിൽ  നിന്ന് പുറത്താക്കപ്പെട്ടതിനെത്തുടർന്ന് സി.പി.ഐ.യിൽ ചേർന്നു.2006 ൽ ആലപ്പുഴ മണ്ഡലത്തിൽ സി.പി.ഐ പ്രതിനിധിയായി മത്സരിച്ചെങ്കിലും കെ.സി. വേണുഗോപാലിനോട് പരാജയപ്പെട്ടു. എഐടിയുസി സംസ്ഥാന പ്രസിഡൻ്റും  , മത്സ്യത്തൊഴിലാളി ഫെഡറേഷൻ സംസ്ഥാന പ്രസിഡന്റുമാണ്. 2006 - 11 കാലയളവിലെ ഇടതു പക്ഷ ഗവൺമെന്റിന്റെ കാലത്ത് പ്ലാന്റേഷൻ കോർപ്പറേഷൻ ചെയർമാനായിരുന്നു.

## തിരഞ്ഞെടുപ്പുകൾ

## അവലംബം

## പുറം കണ്ണികൾ

വർഗ്ഗം:ആലപ്പുഴ ജില്ലയിൽ ജനിച്ചവർ
വർഗ്ഗം:എട്ടാം കേരള നിയമസഭാംഗങ്ങൾ
വർഗ്ഗം:കേരളത്തിലെ സി.പി.ഐ. പ്രവർത്തകർ
സു. വെങ്കിടേശൻ

പ്രമുഖ തമിഴ് നോവലിസ്റ്റും തമിഴ് നാട് മുർപ്പോക്ക് എഴുത്താളർ സംഘത്തിന്റെ(പ്രോഗ്രസീവ് റൈറ്റേഴ്സ് ഫോറം) സംസ്ഥാന സെക്രട്ടറിയുമാണ് **സു. വെങ്കിടേശൻ (ജനനം. 1970, Tamil: சு. வெங்கடேசன்).** 2011 ലെ കേന്ദ്രസാഹിത്യ അക്കാദമി പുരസ്കാരം ഇദ്ദേഹത്തിന്റെ കാവൽ കോട്ടം എന്ന തമിഴ് നോവലിനായിരുന്നു. 
## ജീവിതരേഖ
രാ. സുബ്ബറാമിന്റെയും നല്ലമ്മാളുടെയും മകനായി 16 മാർച്ച് 1970 ൽ ജനിച്ചു.ബി.കോം പഠനം പൂർത്തിയാക്കി. മുഴുവൻ സമയ കമ്മ്യൂണിസ്റ് പാർട്ടി പ്രവർത്തകനാണ്.  2006 ൽ തിരുപ്രംകുണ്ഡ്രം അസംബ്ളി നിയോജകമണ്ഡലത്തിൽ സി പി എം സ്ഥാനാർത്ഥിയായി മത്സരിച്ചിരുന്നെങ്കിലും പരാജയപ്പെട്ടു. ആദ്യ നോവലാണ് കാവൽകോട്ടം. തമിഴ് സംവിധായകനായ വസന്തബാലൻ അരവാൻ എന്ന പേരിൽ ഇത് സിനിമയാക്കി. പത്തുവർഷത്തിലേറെയെടുത്തെഴുതിയ ആയിരത്തിനാൽപ്പത് പുറങ്ങളുള്ള ഒരു ബഹൃത്തായ കൃതിയാണിത്. സിപിഐ എമ്മിന്റെ മധുര ജില്ലാ സെക്രട്ടേറിയറ്റ് അംഗമാണ്

കാവൽകോട്ടം പതിമൂന്നാമത്തെ പുസ്തകം. മുമ്പ് കവിതകളും സംസ്കാരത്തെക്കുറിച്ചുള്ള പ്രബന്ധങ്ങളും പുസ്തകമാക്കി.

ഭാര്യ : കമല മക്കൾ : യാഴിനി, തമിഴിനി
## അവലംബം


## കൃതികൾ
*ഓട്ടയില്ലാത പുല്ലാങ്കുഴൽ (കവിതാ സമാഹാരം)
*കാവൽകോട്ടം (നോവൽ)
## പുറം കണ്ണികൾ
#സു വെങ്കിടേശൻ : തമിഴ് മൊഴിയിൻ മുത്ത് 
# കാവലാൾ - എൻ എസ് സജിത് 

വർഗ്ഗം:തമിഴ് നോവലെഴുത്തുകാർ
വർഗ്ഗം:തമിഴ് കവികൾ
വർഗ്ഗം:സി.പി.ഐ.എം. നേതാക്കൾ
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:1970-ൽ ജനിച്ചവർ
ടിംഗാഡ്

thumb|250px|right|റോമൻ ആർച്ച് ടിംഗാഡ്

അൾജീരിയയിൽ പുരാതന റോമൻ സാമ്രാജ്യത്തിന്റെ അവശിഷ്ടങ്ങൾ സ്ഥിതിചെയ്യുന്ന പ്രദേശമാണ് **ടിംഗാഡ്**.  തമുഗാഡി എന്നും ഈ പ്രദേശം അറിയപ്പെട്ടിരുന്നു. (ഇപ്പോഴത്തെ അൾജീരിയയിൽ ഉൾപ്പെട്ട പ്രദേശങ്ങൾക്ക് മുമ്പ് നുമുദിയ എന്നും പേരുണ്ടായിരുന്നു). ട്രാജൻ ചക്രവർത്തി തന്റെ സേനാവ്യൂഹങ്ങൾക്കും മറ്റുമായാണ് എ.ഡി. 100-ആ മാണ്ടിൽ ഈ നഗരം സ്ഥാപിച്ചതും വിപുലീകരിച്ചതും. ട്രാജന്റെ ട്രയംഫൽ ആർച്ച്' എന്ന കവാടവും കച്ചവടകേന്ദ്രങ്ങളും ക്ഷേത്രങ്ങളും ഗ്രന്ഥപ്പുരയും ഓഫീസ് കെട്ടിടങ്ങളും സ്നാനഘട്ടങ്ങളും തിയെറ്ററും ഇവിടെയുണ്ടായിരുന്നതായി അവശിഷ്ടങ്ങളിൽനിന്നും മനസ്സിലാകുന്നുണ്ട്. ഈ നഗരം ഏറെക്കാലം സമ്പൽസമൃദ്ധമായി നിലനിന്നിരുന്നുവെന്ന് വ്യക്തമാക്കുന്ന ചരിത്രരേഖകളുണ്ട്. റോമൻ സാമ്രാജ്യത്തിന്റെ അധഃപതനത്തോടെ നഗരം ക്ഷയോന്മുഖമായി. വാൻഡലുകൾ, ബെർബറുകൾ, ബൈസാന്തിയക്കാർ, അറബികൾ എന്നിവർ 5-ആം നൂറ്റാണ്ടു മുതൽ 7-ആം നൂറ്റാണ്ടു വരെ നടത്തിയ ആക്രമണങ്ങൾ നഗരത്തെ നാശത്തിലെത്തിച്ചു. പിന്നീട് നഗരം വിസ്മൃതിയിലാണ്ടു. 1881-ൽ ആരംഭിച്ച ഉത്ഖനനത്തോടെയാണ് പ്രാചീന അവശിഷ്ടങ്ങൾ കണ്ടെത്തുവാൻ കഴിഞ്ഞത്. റോമൻ സംസ്കാരാവശിഷ്ടങ്ങളുടെ സാന്നിധ്യമുള്ളതിനാൽ ചിലർ ഈ പ്രദേശത്തെ ഉത്തര ആഫ്രിക്കയിലെ പോമ്പി എന്നും വിശേഷിപ്പിക്കുന്നുണ്ട്.

## പുറംകണ്ണികൾ
*http://looklex.com/algeria/timgad.htm 
*http://whc.unesco.org/en/list/194

വർഗ്ഗം:അൾജീറിയൻ പട്ടണങ്ങൾ
വർഗ്ഗം:അൾജീരിയയിലെ ലോകപൈതൃകകേന്ദ്രങ്ങൾ
വർഗ്ഗം:അൾജീറിയയിലെ വിനോദസഞ്ചാരകേന്ദ്രങ്ങൾ
വർഗ്ഗം:അൾജീരിയയിലെ പുരാവസ്‌തുസ്ഥാനങ്ങൾ
ഒ.പി. ദത്ത

പ്രസിദ്ധനായ ഹിന്ദി ചലച്ചിത്ര സംവിധായകനും തിരക്കഥാകൃത്തും  ആണ് **ഒ.പി. ദത്ത** (1920s – 9 February 2012).ചലച്ചിത്ര സംവിധായകൻ ജെ.പി. ദത്ത മകനാണ്. 

## ജീവിതരേഖ
1948-ൽ പ്യാർ കി ജീത്ത് എന്ന സിനിമ സംവിധാനം ചെയ്താണ് ഇദ്ദേഹം ചലച്ചിത്രരംഗത്തെത്തുന്നത്.

## സംവിധാനം ചെയ്ത പ്രമുഖചിത്രങ്ങൾ

*സൂരജ്മുഖി (1950)
* ഏക് നസർ (1951)
* മാൽക്കിൻ (1953)
* ആംഗൻ (1959)

## തിരക്കഥ രചിച്ച  പ്രമുഖചിത്രങ്ങൾ
*ഗുലാമി (1985)
* ഹത്തിയാർ (1989)
* ബോർഡർ (1997)
* റെഫ്യൂജി (2000)
* എൽ.ഒ.സി കാർഗിൽ (2003)
* ഉമ്രൂ ജാൻ (2006)
 
ജെ.പി ദത്ത സംവിധാനം ചെയ്ത സിനിമകളായിരുന്നു ഇവയെല്ലാം .
## മരണം
2012 ഫെബ്രുവരി 9  നു അന്തരിച്ചു .

## അവലംബം


## പുറം കണ്ണികൾ
* O.P. Dutta at the Internet Movie Database
ബെർടോൾഡ് ബ്രെഹ്ത്

വിഖ്യാതനായ ജർമ്മൻ  നാടകകൃത്തും സംവിധായകനും കവിയും ആണ്‌
**ബെർടോൾഡ് ബ്രെഹ്ത്**()(10 ഫെബ്രുവരി  1898 – 14 ആഗസ്റ്റ്‌  1956).എപ്പിക് തിയേറ്റർ എന്ന ആശയം ഇദ്ദേഹത്തിന്റെയാണ്‌.

## ജീവിതരേഖ
മ്യൂനിചിന്റെ വടക്ക് -പടിഞ്ഞാറൻ ഭാഗത്തുള്ള ഒഗ്സ്ബെര്ഗ് എന്ന സ്ഥലത്താണ് 1898  ൽ അദ്ദേഹം ജനിച്ചത് .ജീവിതകാലത്ത് മുഖ്യമായും നാടകകൃത്തായറിയപ്പെട്ട ബ്രെഹ്റ്റ്, കവിയെന്ന നിലയിൽ പ്രശസ്തനാവുന്നത് മരണാനന്തരമാണ്. 
## പുസ്തകങ്ങൾ
### നാടകങ്ങൾ
*ത്രീപെനി ഓപ്പെറാ
*അതേ എന്നു പറഞ്ഞവൻ(1930)
*അമ്മ (1932)
*ഉരുളൻതലകളും കൂമ്പൻതലകളും' (1936)
*മൂന്നാം റീഹ്ഹിലെ ഭയവും ദുരിതവും
*ഏഴു ചാവുദോഷങ്ങൾ (1933)
*അധീശ വർഗത്തിന്റെ സ്വകാര്യജീവിതം(1938)
* കമ്യൂൺ ദിനങ്ങൾ (1956)
*മദർ കറേജും അവരുടെ മക്കളും (1941)
*ഗലീലിയോവിന്റെ ജീവിതം (1943)
*ലൂക്കലസ്സിന്റെ വിചാരണ (1940)
* സെത്‌സ്വാനിലെ നല്ല സ്ത്രീ (1943)
*കോക്കേഷ്യൻ ചോക്കുവൃത്തം (1954)
### നാടകപരിഭാഷകൾ
*മാർലോവിന്റെ 'എഡ്‌വേഡ് രണ്ടാമൻ'
* ഷേക്‌സ്​പിയറിന്റെ 'കൊറിയൊലാനസ്'
*മോളിയേയുടെ 'ഡോൺ ജ്വാൻ'
*സൊഫോക്ലിസ്സിന്റെ 'ആന്റിഗണി'
* സിങ്ങിന്റെ 'കാറാർ അവർകളുടെ തോക്കുകൾ'

### മറ്റുള്ളവ
**Stories of Mr. Keuner* (*[[:de:Geschichten vom Herrn Keuner|Geschichten vom Herrn Keuner]]*)

## അവലംബം

## പുറം കണ്ണികൾ
 

* Brecht's works in English: A bibliography: The bibliography of Bertolt Brecht's works in English translation aims to present a comprehensive listing of Brecht's works published in English translation.
* The Brecht Yearbook
* The International Brecht Society 
* Bertolt Brecht's Photo & Gravesite
* Poem of Brecht on the street in Portland 
* FBI files on Bertolt Brecht
* ''Brechts Werke'', Bibliography
* ''A history of Mack the Knife'' by Joseph Mach at Brechthall 

വർഗ്ഗം:ജർമ്മൻ നാടകകൃത്തുക്കൾ
വർഗ്ഗം:നാടക സംവിധായകർ
വർഗ്ഗം:ജർമ്മൻ കവികൾ
വർഗ്ഗം:ഫെബ്രുവരി 10-ന് ജനിച്ചവർ
വർഗ്ഗം:1898-ൽ ജനിച്ചവർ
വർഗ്ഗം:ഓഗസ്റ്റ് 14-ന് മരിച്ചവർ
വർഗ്ഗം:1956-ൽ മരിച്ചവർ
വർഗ്ഗം:ഒപ്പുകൾ ഉൾപ്പെടുത്തിയിട്ടുള്ള ജീവചരിത്രങ്ങൾ
വർഗ്ഗം:മാർക്സിസ്റ്റ് സൈദ്ധാന്തികർ
ദ മാജിക് മൗണ്ടൻ

വിഖ്യാത ജർമ്മൻ നോവലിസ്റ്റ് തോമസ് മാൻഎഴുതിയ നോവൽ ആണ് **ദ മാജിക് മൌണ്ടൻ **(*Der Zauberberg*). 1924 ൽ പ്രസിദ്ധീക്യതമായ ഈ നോവൽ  ഇരുപതാം നൂറ്റാണ്ടിൽ   ഏറ്റവും സ്വാധീനം ചെലുത്തിയ  ഗ്രന്ഥങ്ങളിൽ ഒന്നായി കരുതപ്പെടുന്നു.

## പ്രമേയം
ബുഡൻബ്രൂക്സ് ലൂബെക്കിലെ ഒരു കച്ചവട കുടുംബത്തിന്റെ മൂന്നു തലമുറകളിലൂടെയുള്ള പതനത്തിന്റെ കഥപറയുന്നു ഈ  നോവൽ . ഇത് മാന്റെ തന്നെ കുടുംബത്തിനെ ആസ്പദമാക്കിയുള്ളതാണ്.  ക്ഷയരോഗം ബാധിച്ച തന്റെ മാതുലനെ (കസിൻ) കാണുവാൻ യാത്രചെയ്യുന്ന ഒരു എൻജിനീറിംഗ് വീദ്യാർത്ഥിയാണ് നായകൻ . ക്ഷയരോഗാശുപത്രിയിൽ മൂന്ന് ആഴ്ച തങ്ങുവാൻ ഉദ്ദേശിച്ച ഈ വിദ്യാർത്ഥി പല കാരണങ്ങളാൽ ഏഴു വർഷത്തോളം ആശുപത്രിയിൽ തന്നെ കുടുങ്ങിപ്പോവുന്നു. അദ്ദേഹം ക്ഷയരോഗാശുപത്രിയിൽ കണ്ടുമുട്ടുന്ന പല കഥാപാത്രങ്ങളിലൂടെ സമകാലീന യൂറോപ്യൻ സമൂഹത്തിന്റെ അന്തശ്ചിദ്രങ്ങൾ മാൻ അനാവരണം ചെയ്യുന്നു.

## അവലംബം
## പുറം കണ്ണികൾ
*A review of the novel from a medical perspective (Retrieved via the Internet Archive.)
*A study guide for the novel (Retrieved via the Internet Archive.)
*The 'Zauberberg' in Davos still exists (The sanatorium was converted into a hotel in 1954.)
*Magic Mountain Map 

വർഗ്ഗം:ജർമ്മൻ നോവലുകൾ
ടാർപ്പാളിൻ

ചണം കൊണ്ടു നിർമിച്ച് ടാറിൽ മുക്കി ജലരോധകമാക്കിയ കാൻവാസ് തുണിയാണ് **ടാർപ്പാളിൻ**. ജലരോധകമാക്കാൻ പെയിന്റും മെഴുകും ഉപയോഗപ്പെടുത്താറുണ്ട്. *ടാർപ്പാളിൻ* എന്ന പദത്തിന്റെ അർഥം *ടാറിൽ മുക്കിയ തുണി* എന്നാണ്.

## ഉപയോഗം

കപ്പലുകളുടെ മേൽത്തട്ട് മൂടുന്നതിനും നാവികന്റെ തൊപ്പിയുണ്ടാക്കാനുമായിരുന്നു ടാർപ്പാളിൻ പ്രധാനമായും ആദ്യകാലങ്ങളിൽ ഉപയോഗിച്ചിരുന്നത്. പന്തലിടാനും ചരക്കു ലോറികൾ മൂടാനും വ്യാപകമായി ടാർപ്പാളിൻ ഉപയോഗിച്ചു വരുന്നു. ഇന്ന് ടാർപ്പാളിനു പകരം പോളി എത്തിലീൻ നിർമിത ഷീറ്റുകളാണ് വ്യാപകമായി ഉപയോഗിക്കുന്നത്. പോളി എത്തിലീൻ (പി.ഇ)/പോളി പ്രോപ്പിലീൻ (പി.പി) ഇഴകൾ ഉപ യോഗിച്ചു നെയ്ത് ലാമിനേറ്റു ചെയ്യപ്പെട്ട ഇവയ്ക്ക് ശീതോഷ്ണ സ്ഥിതികളെ ചെറുക്കാൻ കൂടുതൽ കഴിവുണ്ട്; മാത്രമല്ല ടാർപ്പാളി നേക്കാൾ ഭാരം കുറഞ്ഞതായതുകൊണ്ട് കൈകാര്യം ചെയ്യാൻ കൂടുതൽ സൗകര്യപ്രദവുമാണ്. അൾട്രാവയലറ്റ് രശ്മികളെ തടുത്തു നിറുത്താൻ കഴിയുന്ന തരത്തിലും അഗ്നിപ്രതിരോധ ശേഷിയോടുകൂടിയും ഇവ നിർമ്മിക്കാറുണ്ട്. ന്യൂക്ലിയർ പവർ സ്റ്റേഷനുകൾ, പെട്രോകെമിക്കൽ റിഫൈനറികൾ, ഫാക്ടറികൾ തുടങ്ങിയവയിലെല്ലാം തന്നെ പോളി എത്തിലീൻ ഷീറ്റുകളാണ് ഇന്ന് ഉപയോഗിക്കുന്നത്.

## പുറത്തേക്കുള്ള കണ്ണികൾ
*http://www.ratilalandsons.com/
*http://tsky-reviews.blogspot.in/

വർഗ്ഗം:സുരക്ഷ ഉപകരണങ്ങൾ